தீப்பெட்டி தொழிலாளர்களுக்கு கூலி உயர்வு கிடைக்க நடவடிக்கை - கஷ்டப்பட்டு போராடியது வீண் போகல! First Published 27, Jun 2018, 8:22 AM Action to get wage hike for matchbox workers - protest is not waste தூத்துக்குடியில், தாலுகா அலுவலகத்தில் காத்திருப்பு போராட்டத்தில் ஈடுபட்ட தீப்பெட்டி தொழிலாளர்களுக்கு கூலி உயர்வு கிடைக்க நடவடிக்கை எடுக்கப்படும் என்று தாசில்தார் தெரிவித்தார். தூத்துக்குடி மாவட்டம், கோவில்பட்டி சுற்றுவட்டாரப் பகுதிகளில் 200–க்கும் மேற்பட்ட பகுதிகளில் இயந்திர தீப்பெட்டி தொழிற்சாலைகள் உள்ளன. இங்கு ஆயிரக்கணக்கான ஆண், பெண் தொழிலாளர்கள் பணியாற்றுகின்றனர். தீப்பெட்டி தொழிலாளர்களுக்கு கடந்த ஐந்து ஆண்டுகளாக கூலி உயர்வு வழங்கப்படவில்லை. எனவே, அவர்கள் "கூலி உயர்வு" கேட்டு பல்வேறு போராட்டங்களை முன்னெடுத்து நடத்தினர். இதனையடுத்து 150 தீப்பெட்டிகளில் மருந்து முக்கிய குச்சிகளை அடைப்பதற்கு கூலி ரூ.5–ல் இருந்து ரூ.6 ஆக உயர்த்தி வழங்க முடிவு செய்யப்பட்டது. ஆனாலும், தீப்பெட்டிகளுக்கு போதிய விலை கிடைக்கவில்லைஎன்று பெரும்பாலான தீப்பெட்டி தொழிற்சாலைகளில் தீப்பெட்டி தொழிலாளர்களுக்கு கூலி உயர்வு வழங்கவில்லை. இதனையடுத்து கோவில்பட்டி, வீரவாஞ்சிநகர், கிழவிபட்டி, செண்பகபேரி, இனாம் மணியாச்சி உள்ளிட்ட பகுதிகளில் உள்ள தீப்பெட்டி தொழிற்சாலைகளுக்கு நேற்று தொழிலாளர்கள் பணிக்கு செல்லாமல் வேலைநிறுத்த போராட்டத்தில் ஈடுபட்டனர். அதன்பின்னர் அவர்கள், "கூலி உயர்வு வழங்க வேண்டு" என்று வலியுறுத்தி நேற்று காலையில் கோவில்பட்டி தாலுகா அலுவலகத்தில் காத்திருக்கும் போராட்டத்தில் ஈடுபட்டனர். இந்தப் போராட்டத்தில் ஏ.ஐ.டி.யு.சி. மாவட்ட செயலாளர் தமிழரசன், சி.ஐ.டி.யு. மோகன்தாஸ், கிருஷ்ணவேணி, ஐ.என்.டி.யு.சி. மாவட்ட பொதுச்செயலாளர் ராஜசேகர், மார்க்சிஸ்ட் கம்யூனிஸ்டு நகர செயலாளர் முருகன், ஒன்றிய செயலாளர் ஜோதிபாசு, வட்டார காங்கிரஸ் தலைவர் ரமேஷ்மூர்த்தி உள்பட பலர் பங்கேற்றனர். போராட்டத்தில் ஈடுபட்டவர்களிடம் தாசில்தார் பரமசிவன் பேச்சுவார்த்தையில் ஈடுபட்டார். அப்போது அவர், "கூலி உயர்வு வழங்காத தொழிற்சாலைகளின் பட்டியலை பெற்று, அந்த தொழிற்சாலைகளின் உரிமையாளர்களை அழைத்து பேசி, தொழிலாளர்களுக்கு கூலி உயர்வு வழங்கவும், கூலி உயர்வு வழங்காத தொழிற்சாலைகளின் உரிமையாளர்கள் மீது சட்டப்பூர்வ நடவடிக்கை மேற்கொள்ளவும் ஏற்பாடு செய்யப்படும்" என்று உறுதியளித்தார். இதனைகேட்டு திருப்தியடைந்த தீப்பெட்டி தொழிலாளர்கள் தங்களது காத்திருப்பு போராட்டத்தை கைவிட்டு அங்கிருந்து அமைதியாக கலைந்து சென்றனர்.


இந்தியா: மத்திய பிரதேசத்தில் துபாயில் இருந்து வந்த ஒருவருக்கு COVID-19 தொற்று இருப்பது உறுதியாகியுள்ளது. இந்த நிலையில் அவர் நடத்திய விருந்து நிகழ்ச்சியில் கலந்து கொண்ட 1500 பேரும் தற்போது கண்காணிப்பில் வைக்கப்பட்டுள்ளனர். COVID-19 காரணமாக இந்தியா முழுவதும் 21 நாட்கள் ஊரடங்கு உத்தரவு அமல்படுத்தப்பட்டுள்ளது. இதனால் மக்கள் தேவையின்றி வெளியே வர தடை விதிக்கப்பட்டுள்ளது. மத்திய பிரதேச மாநிலம் மொரோனாவைச் சேர்ந்தவர் சுரேஷ். இவர் துபாயில் வேலை செய்து வந்தார். அவர் கடந்த மாதம் 17-ம் தேதி சொந்த ஊர் திரும்பியுள்ளார். துபாயில் இருந்து புறப்படுவதற்கு முன்பாக அவருக்கு COVID-19 தொற்று சோதனை நடந்ததாகவும், ஆனால் அதில் அவருக்கு தொற்று இல்லை என்று தெரிவிக்கப்பட்டதாகவும் கூறப்படுகிறது. அவரது தாய் ஏற்கெனவே இறந்து விட்ட நிலையில், கடந்த மார்ச் 20-ம் தேதி தனது தாய் நினைவாக தங்கள் ஊரில் விருந்து ஒன்றுக்கு அவர் ஏற்பாடு செய்துள்ளார். அந்த விருந்தில் 1500 பேர் பங்கேற்று உணவருந்தியுள்ளனர். அதை தொடர்ந்து, மார்ச் 25-ம் தேதி அவருக்கு உடல்நலக்கோளாறு ஏற்பட்டது. பின்னர் அடுத்த சில நாட்களில் அவர் மருத்துவமனை சென்றுள்ளார். அவருக்கு COVID-19 மருத்துவ பரிசோதனை செய்யப்பட்டது. அதில் தொற்று இருப்பது உறுதி செய்யப்பட்டது. இதையடுத்து அவரது குடும்பத்தினர் 11 பேருக்கு சோதனை நடந்தது. அடுத்தடுத்து நாட்களில் அவர்களுக்கும் தொற்று இருப்பது தற்போது உறுதி செய்யப்பட்டுள்ளது. இதையடுத்து அந்த பகுதியே தற்போது அச்சத்தின் பிடியில் உறைந்துள்ளது. விருந்தில் கலந்து கொண்ட 1500 பேருக்கும் சோதனைகள் நடைபெற்று வருகிறது. அந்த இடத்தை முழுமையாக போலீஸார் தடுத்து வைத்துள்ளனர். பிற இடங்களில் இருந்து அங்கு மக்கள் வரவும், அந்த பகுதி மக்கள் வெளியே செல்லவும் தடை விதிக்கப்பட்டுள்ளது. இதனால் மத்திய பிரதேசத்தின் COVID-19 ‘ஹாட்ஸ்பாட்’ ஆக இந்த பகுதி மாறியுள்ளது என்று தமிழ் ஊடகங்கள் குறிப்பிட்டுள்ளன.


source: wikipedia

text: பிருஹத் சம்ஹிதை என்பது வராஹமிஹிரரால் எழுதப்பட்ட சோதிட நூலாகும். கி.பி 505 ல் உருவானதாகக் கருதப்படும் இந்த நூல், சோதிடத்துடன் பல்வேறு விடயங்கள் பற்றியும் எடுத்துக்கூறுகின்றது. கோள்களின் இயக்கம், கிரகணங்கள், நில நடுக்கம், மழை, வாஸ்து சாஸ்திரம் என்பன போன்ற விடயங்களையும் இந் நூல் விரிவாக எடுத்தாளுகின்றது. இந்நூலில் நூற்றியாறு (106) அத்தியாயங்கள் உள்ளன. சோதிடம் நூல்கள்


அதுசரி...உங்களுக்கு கழுமரம் என்றால் என்னவென்று தெரியுமா அய்யாசாமி அய்யா ?


source: CulturaX

text: தோழர் என். சங்கரய்யா துணைவியார் மறைவு சிபிஐ(எம்) இரங்கல் – இந்திய கம்யூனிஸ்ட் கட்சி (மார்க்சிஸ்ட்) தோழர் என். சங்கரய்யா துணைவியார் மறைவு சிபிஐ(எம்) இரங்கல் மார்க்சிஸ்ட் கம்யூனிஸ்ட் கட்சியின் மூத்த தோழரும், முதுபெரும் தலைவரும், சுதந்திரப் போராட்ட வீரருமான தோழர். என்.சங்கரய்யா அவர்களின் மனைவி தோழர் எஸ்.நவமணியம்மாள், திங்களன்று மாலை 3.10 மணியளவில் காலமானார் என்பதை வருத்தத்துடன் தெரிவித்துக் கொள்கிறோம். அவருக்கு வயது 92. தோழர் எஸ்.நவமணியம்மாள் கடந்த 69 ஆண்டு காலமாக தோழர் என். சங்கரய்யாவின் உற்ற துணையாக, அவரது கட்சிப் பணியிலும், அரசியல் பணிகளிலும் தோளோடு தோள் நின்றவர் தோழர் நவமணியம்மாள். 1947 ஆகஸ்ட் 14 அன்று மதுரை சதி வழக்கிலிருந்து சங்கரய்யா விடுதலையான சில நாட்களுக்குப் பிறகு, செப்டம்பர் 18 ஆம் தேதியன்று அவருக்கும் நவமணிக்கும் மதுரையில் திருமணம் நடைபெற்றது. மதுரை கட்சி அலுவலகத்தில் பி.ராமமூர்த்தி தலைமையில் இந்தத் திருமணம் நடைபெற்றது. பொன்னுச்சாமி – அன்பம்மாள் தம்பதியரின் புதல்வியான நவமணி ஆசிரியை பயிற்சி முடித்திருந்தார். அவருடைய அண்ணன் நல்லதம்பி, மதுரையின் ஆரம்பகால கட்சி உறுப்பினர்களுள் ஒருவராவார். அவர் மூலமாக நவமணிக்கு கட்சியுடன் தொடர்பு ஏற்பட்டது. அண்ணன் நல்லதம்பியும், அவரது சகோதரி ஜெயமணியும் 'வங்கப் பஞ்சம்' நாடகத்தில் நடித்துள்ளனர். நவமணியைப் போலவே அவரது மூத்த சகோதரி ஜெயமணியும், இளைய சகோதரி தனமணியும் கட்சி ஆதரவாளர்கள் ஆவர். தனமணி கட்சி உருவாக்கிய கலைக் குழுவில் பங்கேற்று நடனமாடுவது உண்டு. நவமணி, மதுரையில் இந்திய – சோவியத் நட்புறவுக் கழகம் சார்பில் நடைபெற்ற கண்காட்சியில் தொண்டராகச் செயல்பட்டுள்ளார். அக்காலகட்டத்தில் மதுரையில் மாதர் சங்கம் நடத்திய புதுமைக் கொலுவில் நவமணி முக்கியப் பங்கு வகித்துள்ளார். புதுமைக் கொலு என்பது பொம்மைகளுக்குப் பதிலாக அரசியல் தலைவர்கள் படங்கள், நாடுகளின் வரைபடங்கள் போன்றவற்றைச் சித்தரிக்கும் காட்சிகளைக் கொண்டு நடத்தப்பட்டதாகும். இதை ஏராளமான பெண்களும், குழந்தைகளும் கண்டுகளித்துள்ளனர். சங்கரய்யா – நவமணி திருமணமானது சாதி / மத மறுப்பு திருமணமாகும். திருமணத்திற்கு பிறகு, 1948ம் ஆண்டு கம்யூனிஸ்ட் கட்சி மீது தடைவிதிக்கப்பட்டதால் சங்கரய்யா தலைமறைவு வாழ்க்கைக்கு உள்ளானார். அவரோடு நவமணியும் தலைமறைவு வாழ்க்கையை அனுபவித்தார். சென்னையில் செயல்பட்ட தலைமறைவு கட்சி மையத்தில் சங்கரய்யா, உமாநாத், பாப்பா உமாநாத், கல்யாணசுந்தரம் உள்ளிட்ட தோழர்கள் இருந்தனர். 1948 முதல் 1950 வரை இந்த நிலை நீடித்தது. தலைமறைவு வாழ்க்கை உள்பட சங்கரய்யாவின் ஒட்டுமொத்த அரசியல் வாழ்விலும் நவமணி ஒரு தூணாக நின்றார் என்பது குறிப்பிடத்தக்கது. தோழர். என். சங்கரய்யா – நவமணி தம்பதியினருக்கு சந்திரசேகர், நரசிம்மன் என்ற இரண்டு மகன்களும், சித்ரா என்ற மகளும் உள்ளனர். தோழர் நவமணியம்மாள் மறைவுக்கு கட்சியின் மாநில செயற்குழு ஆழ்ந்த இரங்கலை தெரிவித்துக் கொள்கிறது. அவரை இழந்து வாடும் தோழர் என்.சங்கரய்யா, அவரது மகன்கள் மற்றும் மகள், பேரக் குழந்தைகள் மற்றும் குடும்பத்தினருக்கு இதயப்பூர்வமான ஆறுதலையும் தெரிவித்துக் கொள்கிறது. தோழர் எஸ். நவமணியம்மாள் அவர்களின் இறுதிச் சடங்கு நாளை (5.7.2016) காலை 11.00 மணிக்கு சென்னை, குரோம்பேட்டை, நியூகாலனி 5வது தெருவில் உள்ள அவரது இல்லத்திலிருந்து புறப்பட்டு, குரோம்பேட்டை, அரசு மருத்துவமனை எதிரில் உள்ள இடுகாட்டில் நல்லடக்கம் செய்யப்படும்.


இயக்குனர் விகாஸ் ஒரு பெண்ணின் வாழ்க்கையை நாசமாக்கிவிட்டார்: சக இயக்குனர் பரபரப்பு தகவல் | Vikas isasexual offender: Vikramaditya Motwane - Tamil Filmibeat இயக்குனர் விகாஸ் ஒரு பெண்ணின் வாழ்க்கையை நாசமாக்கிவிட்டார்: சக இயக்குனர் பரபரப்பு தகவல் | Published: Tuesday, October 9, 2018, 9:34 [IST] விகாஸ் ஒரு பெண்ணின் வாழ்க்கையை நாசமாக்கிவிட்டார்: இயக்குனர் பரபரப்பு தகவல்- வீடியோ மும்பை: இயக்குனர் விகாஸ் பெஹல் ஒரு பெண்ணின் வாழ்க்கையை நாசம் செய்துள்ளார் என்று இயக்குனர் விக்ரமாதித்யா மோத்வானே தெரிவித்துள்ளார். இயக்குர்கள் அனுராக் கஷ்யப், விக்ரமாதித்ய மோத்வானே, விகாஸ் பெஹல், தயாரிப்பாளர் மது மான்டேனா ஆகியோர் சேர்ந்து ஃபேன்டம் பிலிம்ஸ் என்ற பட தயாரிப்பு மற்றும் வினியோகிப்பு நிறுவனத்தை துவங்கினார்கள். அந்த நிறுவனம் இந்த மாதம் கலைக்கப்பட்டது. அந்த நிறுவனத்தில் பணியாற்றிய பெண் ஒருவர் கடந்த 2015ம் ஆண்டு விகாஸ் பெஹல் மீது பாலியல் புகார் தெரிவித்தார். இந்நிலையில் விகாஸ் பற்றி விக்ரமாதித்ய மோத்வானே ட்விட்டரில் விளக்கம் அளித்துள்ளார். அவர் ட்விட்டரில் கூறியிருப்பதாவது, விகாஸ் மற்றும் அந்த பெண் இடையே கடந்த 2015ம் ஆண்டு நடந்த சம்பவம் குறித்து எனக்கு கடந்த ஆண்டு மார்ச் மாதம் தான் தெரிய வந்தது. அனுராக் போன் செய்து சொல்லித் தான் எனக்கு தெரியும். நான், மது, அனுராக் அந்த பெண்ணை அழைத்து பேசியபோது அவர் மொத்த விஷயத்தையும் கூறினார். உடனே நாங்கள் விகாஸ் மீது நடவடிக்கை எடுக்கத் துவங்கினோம். விகாஸை நிறுவனத்தில் இருந்து சஸ்பெண்ட் செய்ய முன்வந்தோம். அந்த பெண்ணும் சம்மதித்தார். அந்த சம்பவம் குறித்து நினைவே இல்லை என்ற விகாஸும் எங்கள் நடவடிக்கைக்கு சம்மதித்தார். அந்த பெண் இந்த விஷயத்தை மேலும் தொடர விரும்பவில்லை என்று அனுராக் என்னிடம் கூறினார். அந்த பெண்ணின் பெயர் வெளியே வர வேண்டாம் என்று அவரின் காதலர் நினைக்கிறார். அனுராக் மற்றும் சுப்ரா எவ்வளவோ பேசியும் அவரின் காதலர் மனம் மாறவில்லை. விகாஸை எங்கள் வழியில் பார்த்துக் கொள்கிறோம் என்றார் அவர். அந்த பெண்ணிடம் கூறியது போன்று விகாஸை நிறுவனத்தில் இருந்து சஸ்பெண்ட் செய்தோம். அவரை படங்கள் தயாரிக்க விடாமல் செய்தோம். நான் விகாஸை காப்பாற்ற நினைப்பதாக குறை கூறுபவர்களே, நான் மீடியா முன்பு அமைதியாக இருந்ததற்கு காரணம் உள்ளது. இந்த விஷயத்தை சரியான முறையில் தீர்க்க விரும்பினேன். அந்த பெண்ணின் பெயர் வெளியே வராமல் பாதுகாத்தேன். அந்த பெண்ணுக்கு நடந்ததை நினைத்து வருத்தப்படுகிறேன். விகாஸ் பெஹல் பாலியல் தொல்லை கொடுப்பவர். அவர் ஒரு இளம்பெண்ணை குறி வைத்து அவரின் நம்பிக்கையை வீணாக்கி அவரின் வாழ்க்கையை நாசம் செய்துவிட்டார். அந்த வடு எப்பொழுதுமே இருக்கும். என்னால் மன்னிப்பு மட்டுமே கேட்க முடியும். என் கண் பார்வையில் இனி இது போன்று நடக்காது என்பதை தெரிவித்துக் கொள்கிறேன். Director Vikramadiya Motwane said that Vikas Bahl isasexual offender and he has ruinedagirl's life. Story first published: Tuesday, October 9, 2018, 9:34 [IST]


சீன சூறாவளிக்கு 49 பேர் பரிதாப பலி| Dinamalar சீன சூறாவளிக்கு 49 பேர் பரிதாப பலி Added : ஆக 14, 2019 00:35 | கருத்துகள் (1) பீஜிங், : சீனாவை புரட்டிப் போட்ட, 'லெக்கிமா' சூறாவளி மற்றும் அதைத் தொடர்ந்து ஏற்பட்ட நிலச்சரிவில், பலியானோர் எண்ணிக்கை, 49 ஆக அதிகரித்துள்ளது; 21 பேரை காணவில்லை.அண்டை நாடான, சீனாவின் ஜெஜியாங் மாகாணத்தை, கடந்த வாரம், கடும் சூறாவளி தாக்கியது. லெக்கிமா என, பெயரிடப்பட்ட இந்த சூறாவளியால், பலத்த மழையும், வெள்ளப் பெருக்கும் ஏற்பட்டது. ஜெஜியாங் மாகாணத்தை அடியோடு பீஜிங், : சீனாவை புரட்டிப் போட்ட, 'லெக்கிமா' சூறாவளி மற்றும் அதைத் தொடர்ந்து ஏற்பட்ட நிலச்சரிவில், பலியானோர் எண்ணிக்கை, 49 ஆக அதிகரித்துள்ளது; 21 பேரை காணவில்லை.அண்டை நாடான, சீனாவின் ஜெஜியாங் மாகாணத்தை, கடந்த வாரம், கடும் சூறாவளி தாக்கியது. லெக்கிமா என, பெயரிடப்பட்ட இந்த சூறாவளியால், பலத்த மழையும், வெள்ளப் பெருக்கும் ஏற்பட்டது. ஜெஜியாங் மாகாணத்தை அடியோடு புரட்டிப் போட்ட இந்த சூறாவளி, சாண்டோங், அன்ஹுலி ஆகிய மாகாணங்களையும் அடுத்தடுத்து தாக்கியது. ஜெஜியாங் மாகாணத்தில் மட்டும், நேற்று மாலை வரை, 39 பேர் பலியாகி உள்ளனர். மற்ற மாகாணங்களில், 10 பேர் பலியாகினர். இந்த சூறாவளி மற்றும் வெள்ளப்பெருக்கு காரணமாக, 21 பேரை காணவில்லை.பலத்த மழையை தொடர்ந்து, பல இடங்களில் நிலச்சரிவும் ஏற்பட்டது. பல லட்சம் பேர், பாதுகாப்பான பகுதிகளுக்கு வெளியேற்றப்பட்டுள்ளனர்; 2.34 லட்சம் ஹெக்டேர் மதிப்பிலான விவசாயம் பாதிக்கப்பட்டுள்ளது.இந்த மூன்று மாகாணங்களிலும் வரலாறு காணாத மழை பெய்துள்ளதால், பெரும்பாலான பகுதிகளை வெள்ளம் சூழ்ந்துள்ளது. ரயில் போக்குவரத்து முற்றிலும் பாதிக்கப்பட்டுள்ளது.சுற்றுலா தலங்கள் அனைத்தும் மூடப்பட்டுள்ளன. மீட்புப் பணிகள் முழு வீச்சில்நடக்கின்றன. பிரதமர் மோடி நிகழ்ச்சி 40 ஆயிரம் பேர் பதிவு(1) அமெரிக்க மத்தியஸ்தத்திற்கு தேவையே இருக்காது 14-ஆக-201915:11:23 IST Report Abuse இயற்கையை யாராலும் வெல்ல முடியாது பிரதமர் மோடி நிகழ்ச்சி 40 ஆயிரம் பேர் பதிவு


source: fineweb

text: அலுவலகப் பயணமாய் சென்ற வாரத்தின் முதலிரண்டு நாட்கள் தூத்துக்குடி. கோடை கால தூத்துக்குடியின் முகமே வேறு. வெக்கையும், புழுதியும், கடற்காற்றும் நம்மை பிசுபிசுக்கச் செய்யும். இந்த முறை தூத்துக்குடி அப்படியில்லை. எப்போதும் தங்கும் விடுதியில், திருச்செந்தூர் இடைத்தேர்தலுக்காக வந்திருக்கும் வெள்ளை வேட்டிகள் மற்றும் கொடியுடனான வெள்ளை வண்டிகள் சாலையடைத்து நெரிசல். துறைமுக இணைப்புச் சாலை வேலைகள் இன்னும் முடியவில்லை. எப்போதும் போல ஒரு வழிப்பாதைக் குழப்பம் இம்முறையும். இரவு தூக்கம் வராமல் ஐந்தாவது மாடியிலிருந்து சில படங்களை எடுத்துக் கொண்டிருந்தேன். உணவகங்களைப் பற்றி விசாரித்தால், எல்லோரும் ஒன்றிரண்டு பெயர்களையே சொன்னார்கள். அப்படியொன்றும் விசேசமில்லை. தூத்துக்குடி வட்டாரமொழி ஒருவித தனித்துவம் கொண்டது. அவம் ஏம்ல அங்க நிக்கான்.... சாரத்த எறக்கி விடுலே.... இப்பம் கான்ல போட்டுட்டு ஏச்சு வாங்கப் போற பாரு...... மக்ரோன் பொதிகள் பையில் இடம்பிடித்தது எப்பவும் போல. சாலையோர பனை மரங்களில் ஓலைகளின் சலம்பல்களோடு திரும்பல்.


நியூயார்க் நகரத்தின் டைம்ஸ் சதுக்கம் எனும் இடத்தில் அமைந்துள்ள நடைபாதை வளாகம் போல், இந்தப் பகுதியை மாற்ற நடவடிக்கை எடுக்கப்பட்டுவருகிறது.


text: Location of the Palace of Westminster in central London வெஸ்ட்மின்ஸ்டர் அரண்மனை, லண்டன் - 2007 வெஸ்ட்மின்ஸ்டர் அரண்மனை (Palace of Westminster), அல்லது நாடாளுமன்ற அவைகள்(Houses of Parliament) ஐக்கிய இராச்சியத்தின் நாடாளுமன்றத்தின் இரு அவைகளும்- மக்களவை, குறுமன்னர்கள் அவை- அமர்கின்ற இடமாகும். தேம்சு ஆற்றின் வடகரையில் [note 1]வெஸ்ட்மின்ஸ்டர் நகரின் லண்டன் பரோவின் மையப் பகுதியில் வரலாற்றுச் சிறப்பு மிக்க வெஸ்ட்மின்ஸ்டர் மடத்தின் அண்மையில் உள்ளது. அரசாங்கக் கட்டிடங்களான வைட் ஹால் மற்றும் டௌனிங் சாலை இதற்கு அண்மையிலேயே உள்ளன. இந்தப் பெயர் இரு கட்டிடங்களுக்கு பொதுவானதாக உள்ளது; பழைய அரண்மனை - 1834ஆம் ஆண்டில் எரிந்துபோன பழங்கால கட்டிடம், மற்றொன்று அதன் மாற்றாக தற்போதிருக்கும் புதிய அரண்மனை. இந்த அரண்மனை அரசாங்கச் சடங்குகளுக்கு அரசியின் வசிப்பிடமாக தனது தகுதியையும் கம்பீரத்தையும் தக்க வைத்துள்ளது.


text: குட்கா போதை பொருட்களை கடைகளில் விற்கக்கூடாது: நாராயணசாமி எச்சரிக்கை || narayanasamy warn gutkha drugs should not be sold in stores பதிவு: டிசம்பர் 04, 2019 17:04 IST வியாபாரிகள் குட்கா போதை பொருட்களை கடைகளில் விற்கக்கூடாது என்று முதல்-அமைச்சர் நாராயணசாமி எச்சரிக்கை விடுத்துள்ளார். கஞ்சா, குட்கா போன்ற போதை பொருட்கள் விற்பனை செய்வது புதுவை முழுவதும் தடை செய்யப்பட்டுள்ளது. புகையிலை என்ற பெயரில் இளைஞர்கள் மத்தியில் குட்கா விற்பனை செய்து இளைஞர்களின் எதிர்காலத்தை பாழாக்குவதாக புகார் வந்துள்ளது. கடைகளில் எக்காரணம் கொண்டும் எந்த விதமான குட்கா போன்ற போதை பொருளும் விற்பனை செய்யக்கூடாது. குறிப்பாக பள்ளிக்கூட மாணவர்களிடமும், கல்லூரி மாணவர்களிடமும் குட்கா போன்ற போதை பொருள்கள் விற்பனை செய்து மாணவர்களின் எதிர்காலத்தை குறிப்பாக இளைஞர்களின் எதிர்காலத்தை வீணாக்குவது தொடர்பாக, புகார்கள் வருகின்றன. குட்கா வியாபாரம் செய்பவர்கள் போதை பொருள்களை பயன்படுத்துபவர்களின் எதிர்காலம் வீணாகி விடுகிறது என்பதை உணர்ந்து போதை பொருள்களை பயன்படுத்துபவர்கள் அந்த சிறு பிள்ளைகளும் தங்களுடைய பிள்ளைகளாகவும் இருக்கலாம் என்ற உணர்வுடன் மேற்கண்ட பொருள்களை விற்பனை செய்யக்கூடாது. இது தொடர்பாக காரைக்காலில் குட்கா என்ற பெயரில் போதை பொருட்களை விற்பனை செய்வதும் புகையிலை என்ற பெயரில் குட்கா விற்பனை செய்தது கண்டுபிடிக்கப்பட்டு விற்பனை செய்பவர்களை கைது செய்து சிறையில் அடைக்கப்பட்டுள்ளனர். எனவே வியாபாரிகள் அனைவரையும் நான் வேண்டிக்கேட்டுக்கொள்வது எக்காரணம் கொண்டும் எந்தவிதமான கஞ்சா போன்ற போதைப் பொருள்களையும் குட்கா பொருள் விற்பனையும் செய்யக்கூடாது என்று தெரிவித்துக்கொள்றேன். காவல்துறையினர் கடைகளில் சோதனை செய்து குட்கா விற்பனை செய்வது முழுவதும் தடை செய்யவும் உத்தரவிட்டுள்ளேன். எனவே வியாபாரிகள் கடைகளில் குட்கா போதைப் பொருள் எதையும் விற்பனை செய்யவேண்டாம் என்று கேட்டுக்கொள்கிறேன்.


சீனா கொடுத்த இன்ப அதிர்ச்சி.. நான்காவது மாதமாக மகிழ்ச்சியில் திளைக்கும் வாகன உற்பத்தியாளர்கள்..! | China’s auto sales were increased inafourth consecutive month - Tamil Goodreturns » சீனா கொடுத்த இன்ப அதிர்ச்சி.. நான்காவது மாதமாக மகிழ்ச்சியில் திளைக்கும் வாகன உற்பத்தியாளர்கள்..! Updated: Tuesday, August 11, 2020, 16:57 [IST] உலகம் முழுக்க தனது கோரத்தாண்டவத்தினை காட்டி வரும் கொரோனாவின் கோரப்பிடியில் சிக்கித் தவித்து வரும் மக்கள், அதிலிருந்து எப்போது தான் முழுவதும் மீளப்போகிறார்களோ என்ற உணர்வு ஒரு புறம் இருந்தாலும், அது சரியாகும் போது ஆகட்டும், நாம் நம் வேலையை பார்க்கலாம் என்ற மன நிலைக்கு தள்ளப்பட்டுள்ளனர் மக்கள். ஏனெனில் கொரோனா தனது கோரத்தாண்டவத்தினை நாளுக்கு நாள் அதிகரித்துக் கொண்டே தான் செல்கிறதே தவிர, இன்று வரையிலும் குறைந்தபாடில்லை. ஆக இன்னும் எத்துணை காலத்திற்கு தான் படுத்தி எடுக்கப் போகிறதோ தெரியவில்லை. இது இப்படி எனில் மறுபுறம், இந்த வைரஸினை தோற்றுவித்த சீனா இயல்பு நிலைக்கு திரும்பிக் கொண்டு இருக்கிறது. எனினும் மற்ற உலக நாடுகள் கட்டுப்படுத்த முடியாமல் திணறி வருகின்றன. வாகன விற்பனை புத்துயிர் சீனாவில் கொரோனா காரணமாக முடங்கி போன வர்த்தகமானது தொடர்ந்து புத்துயிர் பெற்றுக் கொண்டு இருக்கிறது. இதனை தெளிவுபடுத்தும் விதமாகத் தான் சீனா வாகன விற்பனைகள் மீண்டும் நான்காவது மாதமாக புத்துயிர் பெற்றுள்ளது. தொடர்ந்து நான்காவது மாதமாக விற்பனையை அதிகரித்துள்ளதாக சீனா உற்பத்தியாளர் சங்கம் தெரிவித்துள்ளது. வாகன விற்பனையானது அதிகரிப்பு இந்த வருடத்தின் ஆரம்பத்தில் கொரோனா லாக்டவுன் காரணமாக வாகன விற்பனையானது பெரும் வீழ்ச்சியினை கண்டன. குறிப்பாக சொல்ல வேண்டுமானால் கடந்த ஜனவரி, பிப்ரவரி மார்ச் வரையில் வாகன விற்பனையானது பெரும் வீழ்ச்சியினை கண்டது. எனினும் கடந்த4மாதங்களாக விற்பனையானது தொடர்ந்து அதிகரித்து வருகின்றது. தற்போது சீனா கொஞ்சம் கொஞ்சமாய் இயல்பு நிலைக்கு திரும்பிக் கொண்டே வருகிறது. உலகின் மிகப்பெரிய கார் சந்தையான சீனாவில் கார் விற்பனை அதிகரிக்க தொடங்கியுள்ளது, சீன வாகன நிறுவனங்களுக்கு மட்டும் அல்ல, சர்வதேச கார் நிறுவனங்களுக்கும் நல்ல விஷயம் தான். உலகின் இரண்டாவது மிகப்பெரிய பொருளாதார நாடான சீனாவில், பொருளாதாரம் இயல்பு நிலைக்கு திரும்பிக் கொண்டுள்ளது என்பதற்கு இதுவே ஒரு சிறந்த உதாரணமாகும். ஜூலை மாதத்தில் விற்பனை அதிகரிப்பு சீனாவில் கடந்த ஜூலை மாதத்தில் வாகன விற்பனையானது 16.4% அதிகரித்துள்ளதாக தெரிவித்துள்ளது. இது தொடர்ச்சியான நான்காவது மாத ஏற்றமாகும். இதுவே மே மாதத்தில் வாகன விற்பனையானது 14.5% அதிகரித்திருந்தது. இதுவே ஜூன் மாதத்தில் விற்பனையானது 11.6% ஏற்றத்துடனும் காணப்பட்டது. இந்த நிலையில் கடந்த ஜூலை மாதத்தில் கடந்த சில மாதங்களுக்கு முன்பு வரை இல்லாத அளவு ஏற்றம் கண்டுள்ளது. சீனாவின் வாகன விற்பனையாளர்கள் ஜூலை மாதத்தில் 2.11 மில்லியன் வாகனங்களை விற்பனை செய்துள்ளதாக சீனா உற்பத்தியாளர் சங்கம் தெரிவித்துள்ளது. ஜூலை மாதத்தில் ஒட்டுமொத்த சந்தையில் கால் பகுதியைக் கொண்ட லாரிகள், வேன்கள் மற்றும் பிற வணிக வாகனங்களின் விற்பனை 59.4% அதிகரித்துள்ளதாக தெரிவித்துள்ளது. இதே பயணிகளின் வாகன விற்பனையானது 8.5% அதிகரித்தும் காணப்படுகிறது. NEVs வாகன விற்பனை இதே புதிய எரிசக்தி வாகனங்களின் (NEVs) விற்பனை 19.3% அதிகரித்து, 98,000 வாகனங்களாக அதிகரித்துள்ளது. இது தொடர்ச்சியாக 12 மாதங்களாக சரிவில் உள்ள வாகன விற்பனையை முடிவுக்கு கொண்டு வந்துள்ளது. ஜூலை மாதத்தில் விற்பனை வளர்ச்சியினை பதிவு செய்த வாகன உற்பத்தியாளார்கள் கிரேட் வால் மோட்டார், ஜீலி ஆட்டோமொபைல் மற்றும் டொயோட்டா மோட்டார் கார்ப் ஆகியவை இதில் அடங்கும். வாகன விற்பனை குறையும் எனினும் இந்த ஆண்டு சீனாவின் வாகன விற்பனை 10% முதல் 20% வரை குறையும் என்றும் ஆட்டோ உற்பத்தியாளர் சங்கம் கடந்த மாதம் கூறியது. சீனா தற்போது புத்துயிர் பெற்று வரும் நிலையில், மற்ற நாடுகள் பின்னடைவையே சந்தித்து வருகின்றன. அதிலும் தற்போது மற்ற நாடுகளுடன் நிலவி வரும் பதற்றத்திற்கு மத்தியில், பொருளாதாரத்தினை மீண்டு வருவது நல்ல விஷயமே. Read more about: china auto sales சீனா வாகன விற்பனை China’s auto sales were increased inafourth consecutive month Auto sales.. China’s Automakers are showing signs of recovery in fourth month.


‘இன்சாட்-3டிஆர்’ என்ற செயற்கை கோளை வடிவமைத்துள்ளது.


7af6 நாடளாவிய ரீதியில் கொரோனா தொற்று பரவுவதையடுத்து, குழந்தைகளுக்கான தடுப்பூசி போடும் செயற்பாடுகள் தடைப்பட்டுள்ளன. இந்த செயற்பாடு மேலும் தாமதித்தால் பாரிய விளைவுகள் எதிர்காலத்தில் ஏற்படுமென அரசு குடும்ப நல சுகாதார சேவை அதிகாரிகள் சங்கத்தின் தவிசாளர் தேவிகா கொடிதுவக்கு எச்சரிக்கை விடுத்துள்ளார். இது தொடர்பில் மேலும் தெரியவருகையில், ஆகவே, குழந்தைகளுக்கான தடுப்பூசி போடும் வேலைத் திட்டத்தை காலம் தாழ்த்தாது உடனடியாக செயற்படுத்துமாறு தெரிவிக்கப்பட்டுள்ளது. அத்துடன் வீடுகளுக்குச் சென்று குழந்தைகளுக்கான தடுப்பூசிகளைப் போடும் வேலைத்திட்டத்தை துரிதப்படுத்துமாறும் அவர் வலியுறுத்தியுள்ளார்.


text: ஏவல் நிரலாக்கம் கணினியியலில் ஏவல் நிரலாக்கம் என்பது தொழிற்துறையில் பரவலாகப் பயன்படுத்தப்படும் ஒரு நிரலாக்க கருத்தோட்டம் (programming paradigm) ஆகும். ஏவல் நிரலாக்கம் கணினியில் ஒரு நிரல் எப்படிச் செயற்பட வேண்டும் என்பதை படிப்படியாக நிரல் கூற்றுக்கள் ஊடாக விபரிக்கும். ஒவ்வொரு நிரல் கூற்றும் நிரலின் நிலையை (state) மாற்றக் கூடும். ஏவல் நிரலாக்கம் என்ற சொல் அறிவிப்பு நிரலாக்கத்தோடு ஒப்பிட்டுப் பயன்படுத்தப்படுகிறது. அறிவிப்பு நிரலாக்கத்தில் ஒரு நிரல் என்ன செய்ய வேண்டும் என்று விபரிக்கப்படும். ஆனால், எப்படிச் செய்ய வேண்டும் என்று விபரிக்கப்படமாட்டாது.


மன்னவன் கந்தப்பு - தமிழ் விக்கிப்பீடியா மன்னவன் கந்தப்பு முருகேசு கந்தப்பு எனற இயற்பெயர் கொண்ட மன்னவன் கந்தப்பு (18 சூன் 1926 - 15 பெப்ரவரி 2004) ஒரு ஈழத்து எழுத்தாளர். பயிற்றப்பட்ட தமிழ் ஆசிரியரான இவர் கவிதை புனைதல், பட்டி மன்றப்பேச்சு என்பனவற்றில் திறமை காட்டியவர். சிறந்த நகைச்சுவைப் பேச்சாளரும்கூட. முற்போக்குச் சிந்தனையாளரான இவர் பாடசாலைத் தலைமை ஆசிரியராகப் பணியாற்றி ஓய்வு பெற்றவர். 1 இவரது தமிழ் ஆசான்கள் 3 நிறுவிய இலக்கிய, சமூக அமைப்புகள் 4 கெளரவங்கள், விருதுகள் இவரது தமிழ் ஆசான்கள்தொகு கந்தப்பு யாழ்ப்பாணத்தில் கரவெட்டியில் பிறந்தவர். தமிழ் புலமையையும், கவி புனையும் ஆற்றலையும் தென்புலோலியூர் கந்தமுருகேசனாரிடம் கற்றுக்கொண்டவர். உயர் கல்வி பயிலும்பொழுதே இவரது தமிழ் ஆளுமையை அவதானித்த கலாநிதி சிவப்பிரகாசம் இவரை "மன்னவன்" என்று அழைக்கத்தொடங்கினார். பின்னர் பண்டிதமணி சி. கணபதிப்பிள்ளையின் மாணவர்களுள் ஒருவராகவும் விளங்கினார். 1960-1972 வரையிலான காலப்பகுதியில் இலங்கை வானொலியில் கவியரங்குகளில் பங்குபற்றி புகழ் பெற்றவர். வானொலி மற்றும் பத்திரிகை நிறுவனங்களினால் நடத்தப்பட்ட கவிதைப் போட்டிகளில் பங்குபற்றிப் பரிசில்கள் பெற்ற இவர், சிறந்த நகைச்சுவைப் பேச்சாளரும்கூட. நிறுவிய இலக்கிய, சமூக அமைப்புகள்தொகு வடமராட்சியில் கம்பன் கழகத்தை நிறுவியதோடு, அங்கு கம்பன் விழாவை சிறப்புற நடத்துவதற்கு காரணமாக இருந்தவர்களுள் இவரும் ஒருவர். பண்டிதர் க. வீரகத்தியுடன் இணைந்து வாணி கலைக்கழகத்தை நிறுவி அதன் ஊடாக பண்டித வகுப்புகளை நடாத்தியவர். வடமராட்சி தெற்கு - மேற்கு பிரதேசக் கலாசாரப் பேரவையின் உருவாக்கத்தில் பங்காற்றியவர். கெளரவங்கள், விருதுகள்தொகு இந்து கலாசார அலுவல்கள் அமைச்சு 2001ம் ஆண்டில் இவருக்கு "கலைஞானகேசரி" என்ற விருதினை வழ்ங்கி கெளரவித்தது வடமராட்சி தெற்கு - மேற்கு பிரதேசக் கலாசாரப் பேரவை 2005ல் தமது வருடாந்த கலாசார விழாவின் ஒருநாள் நிகழ்வு அரங்கிற்கு இவரது பெயரைச் சூட்டி கெளரவித்தது, கலைஞர் விபரத்திரட்டு -பாகம் 1 (யாழ்ப்பாண மாவட்டம்) - யாழ் மாவட்டக் கலை, கலாச்சாரப் பேரவை வெளியீடு- ஆனி 2009 "https://ta.wikipedia.org/w/index.php?title=மன்னவன்_கந்தப்பு&oldid=2716315" இருந்து மீள்விக்கப்பட்டது Last edited on 29 ஏப்ரல் 2019, at 00:42


பதிமூனாவது மையவாடி | Buy Tamil & English Books Online | CommonFolks Home » Books » பதிமூனாவது மையவாடி கருத்தமுத்துவின் முதற் காமம் ஜெஸ்ஸியில் நிகழ்கிறது. ஆனால் அது கிறித்தவ மதத்தை அறிதலும்கூட. உடலை, காமத்தை ஒறுக்கும் ஒரு மதத்தைக் காமத்தினூடாக அறிதல். அந்த அனுபவத்தின் பின்னணியாக அமைகிறது பழைய ஏற்பாட்டுப் பைபிளின் வரி: ‘சீயோன் குமாரத்தியே, கெம்பீரித்துப்பாடு. இஸ்ரவேலரே ஆர்ப்பரியுங்கள். எருசலேம் குமாரத்தியே நீ முழு இருதயத்தோடும் மகிழ்ந்து களிகூரு. உன் ஆக்கினைகளை அகற்று. திறந்த உடலைக் களிப்பாக்கு.’ இத்தகைய கதைக்கருக்களை எழுதத் தொடங்கியதுமே தமிழ் எழுத்தாளனுக்குக் கைநடுக்கம் தொடங்கிவிடும். பலநூறு முற்போக்கு இடக்கரடக்கல்களால் ஆனது நம் புனைவிலக்கியச் சூழல். பல்வேறு சாதிய அடியோட்டங்களால் அலைக்கழிக்கப்படுவது. இவை இரண்டுக்கும் நடுவே ஒருவகையான ‘சமநிலையை’ பேணிக் கொள்ளவே நம் படைப்பாளிகள் எப்போதும் முயல்கிறார்கள். சோ. தர்மன் ஒரு கிராமத்துக்காரருக்கே உரிய ‘வெள்ளந்தித்தனத்துடன்’ நேரடியாகப் பிரச்சினைகளின் மையம் நோக்கிச் செல்கிறார். ஆய்வாளனுக்குரிய தகவல் நேர்த்தியுடன் கலைஞனுக்குரிய நுண்ணிய நோக்குடன் ஒட்டுமொத்தமான சித்திரத்தை உருவாக்குகிறார். கருத்தமுத்து ஒரு ஆணாக, குடிமகனாக ஆவதன் நிதானமான மலர்தலை இதன் கதையோட்டம் காட்டுகிறது. நாவல் தொடங்கும் போது மூன்று வகையான அகப்புறச் சூழல்களை அவன் எதிர் கொள்கிறான். ஒன்று கல்வி, இன்னொன்று மதம், இணையாகவே காமம். ஒவ்வொன்றையும் அவன் தன்னளவில் புரிந்துகொள்கிறான். இந்த மூன்றும் ஒன்றுடன் ஒன்று பின்னி உருவாகியிருக்கும் ஒரு பெரும் பரப்பைச் சென்றடைகிறான். ஒரு தேர்ந்த புனைவாளன் மட்டுமே உருவாக்கும் நுண்ணிய விளையாட்டுக்களால் ஆன புனைவுப் பரப்பு இது. அடையாளம் பதிப்பகம்நாவல்பிறசோ. தர்மன் S. DharmanA. H. Fathima Janooba


text: வல்லபாய் படேல்: உலகின் மிக உயரமான சிலையை மோடி திறந்து வைத்தார் | Selliyal - செல்லியல் Home Photo News வல்லபாய் படேல்: உலகின் மிக உயரமான சிலையை மோடி திறந்து வைத்தார் புதுடில்லி – இந்திய சுதந்திரத்திற்குப் பாடுபட்டவர்களில் ஒருவரும், இந்தியாவின் இரும்பு மனிதர் என அழைக்கப்பட்டவரும், மகாத்மா காந்தி, நேரு காலத்தின் சமகால அரசியல்வாதியுமான சர்தார் வல்லபாய் படேலின் உயரமான சிலையை இந்தியப் பிரதமர் நரேந்திர மோடி இன்று திறந்து வைத்தார். இன்று கொண்டாடப்படும் வல்லபாய் படேலில் 143-வது பிறந்த நாளை முன்னிட்டு திறக்கப்படும் இந்த சிலை உலகிலேயே மிக உயரமான சிலையாகும். "ஒற்றுமை சிலை" என இந்த சிலை வர்ணிக்கப்படுகிறது. குஜராத் மாநிலத்தின் நர்மதா நதிக் கரையில் மிகப் பிரம்மாண்டமாக அமைக்கப்பட்டுள்ள இந்த சிலையை இன்று திறந்து வைத்து வைத்து நாட்டுக்கு அர்ப்பணித்த மோடி, நாட்டின் முதலாவது உள்துறை அமைச்சரான வல்லபாய் படேலின் பணிகளையும், போராட்டங்களையும் நினைவு கூர்ந்தார். வல்லபாய் படேல் குஜராத் மாநிலத்தைப் பூர்வீகமாகக் கொண்டவராவார். திறப்புவிழா விழாவின் போது வல்லபாய் படேலின் சிலை மீது இராணுவ விமானங்கள் பூக்களைத் தூவின. 2,989 கோடி ரூபாய் செலவில் 182 மீட்டர் உயரத்தில் உருவான இந்த சிலை, இதுவரை உலகின் உயரமான சிலையாகக் கருதப்பட்ட சீனாவின் புத்தர் சிலையை (Spring Temple Buddha) விட 177 அடிகள் கூடுதல் உயரத்தைக் கொண்டதாகும். பத்மபூஷன் விருது பெற்ற இந்தியாவின் முன்னணி சிற்பி ராம் வி சுதார் வடிவமைத்த இந்த சிலையை உருவாக்க 250 பொறியியல் வல்லுநர்களும் 3,400 தொழிலாளர்களும் சுமார் 33 மாதங்கள் உழைத்திருக்கின்றனர். லார்சன் டர்போ நிறுவனமும் இணைந்து இந்த சிலையின் கட்டுமானத்தில் பங்காற்றியிருக்கிறது. 193 மீட்டர் உயரத்தில் இந்த சிலையில் பார்வையாளர்கள் பார்க்கும் தளம் ஒன்றும் அமைக்கப்பட்டுள்ளது. ஒரே நேரத்தில் சுமார் 200 பேர் இந்தத் தளத்தைப் பயன்படுத்தலாம். இங்கிருந்து பார்த்தால் சர்தான் சரோவர் அணைக்கட்டைப் பார்வையிட முடியும் என்பதோடு சத்புரா மற்றும் விந்திய மலைத் தொடர்களின் அழகையும் கண்டு இரசிக்கலாம். பல்வேறு கோணங்களில் எடுக்கப்பட்ட திறப்பு விழா காட்சிகளையும், சர்தார் வல்லபாய் படேலின் சிலையின் பிரம்மாண்டமானத் தோற்றங்களையும் இங்கே காணலாம்:


ஆண்களே பெண்களே உங்களுக்கு சைஸ் பெரிசா? சிறிசா? பிரச்னையா? 18 டிப்ஸ் - Tamil Doctor Tamil Doctor Tips Home ஆண்கள் ஆண்களே பெண்களே உங்களுக்கு சைஸ் பெரிசா? சிறிசா? பிரச்னையா? 18 டிப்ஸ் Men size mater:பொதுவாகவே ஆண்கள் தங்களை எண்ணி நொந்துக் கொள்ளும், பெருமைப்பட்டு கொள்ளும் விஷயம் என்று ஒன்று இருக்கிறது. அது அவர்களது ஆண்மை மற்றும் ஆண்’குறி’யின் அளவு. சில ஆண்கள் தங்கள் கௌரவமாக கருதுவது இதை தான். ஆனால், இது குறித்து பெண்கள் என்ன கருதுகிறார்கள். பெண்கள் தாம்பத்திய உறவில் எதிர்பார்ப்பது என்ன? என்று ஆண்கள் பலருக்கு தெரியாது. Previous articleகாதலியை பற்றி மற்றைய பெண்களிடம் சொல்லக்கூடாத விஷயம் Next articleதினமும் சுயஇன்பத்தில் ஈடுபட்டால் இவை அனைத்தும் உங்களுக்கு ஏற்படும்


text: திருப்பத்தூர் அருகே 13-ம் நூற்றாண்டு குறும்பர் நடுகல் கண்டுபிடிப்பு | artifact found திருப்பத்தூர் அருகே 13-ம் நூற்றாண்டு குறும்பர் நடுகல் கண்டுபிடிப்பு திருப்பத்தூர் அருகே கண்டெடுக்கப்பட்ட நடுகல் Posted: 28 Jun, 2018 12:17 pm திருப்பத்தூர் அருகே 13-ம் நூற்றாண்டைச் சேர்ந்த குறும்பர் நடுகல் கண்டெடுக்கப்பட்டுள்ளது. திருப்பத்தூர் தூய நெஞ்சக் கல்லூரி பேராசிரியர்கள் முனைவர் ஆ.பிரபு, முனைவர் சு.சிவசந்திரகுமார் மற்றும் சமூக ஆர்வலர் முத்தமிழ், ஆய்வு மாணவர்கள் சரவணன், பரத் ஆகியோர் கிருஷ்ணகிரி மாவட்டம், மத்தூர் அருகேயுள்ள அத்திப்பள்ளம் என்ற கிராமத்தில் ஆய்வு மேற்கொண்டனர். அப்போது, குறும்பர் கல், அதன் அருகே கல்வெட்டு ஒன்று கண்டுபிடிக்கப்பட்டது. இதுகுறித்து பேராசிரியர் முனைவர் ஆ. பிரபு, 'தி இந்து'விடம் கூறும்போது " திருப்பத்தூரிலிருந்து 20 கி.மீ., தொலைவில் உள்ள கிருஷ்ணகிரி மாவட்டம், மத்தூர் அடுத்த அத்திப்பள்ளம் கிராமத்தில் ஆய்வு மேற்கொண்டபோது, நடுகல் ஒன்று கண்டறியப்பட்டுள்ளது. இப்பகுதி வாழ் மக்கள் நடுகல்லை 'குறும்பர் கல்' என்று அழைக்கின்றனர். நடுகல்லில் பொறிக்கப்பட்டுள்ள வீரனின் வலது கையில் நீண்ட வாள் உள்ளது. இடது கையில், போர்க்களத்தில் பயன்படுத்தும் தற்காப்புக் கேடயத்தை மிக நேர்த்தியாக பிடித்தபடி உள்ளது. வீரனின் தலையில் கொண்டையும், நீண்ட காதுகளும் இக்கல்லில் காணமுடிகிறது. கால்களில் கழலும், கழுத்தில் ஆபரணங்களும் உள்ளன. இதில், கழுத்தில் அணியப்பட்டுள்ள ஆபரணம், இவ்வீரனை ஒரு சிற்றரசன் என்பதை காட்டுகிறது. வீரனுக்கு அருகில் பெண்ணின் உருவமும் இடம் பெற்றுள்ளது. அந்த பெண் வீரன் மடிந்தவுடன் அவனோடு தன்னையும் மாய்த்துக்கொண்ட அவரது மனைவியாக அந்த பெண் இருக்கலாம் என தோன்றுகிறது. நடுகல்லில் ஏர்க்கலப்பை போன்ற வடிவமும் பொறிக்கப்பட்டுள்ளது. பொதுவாக, அந்தகால அரசனுக்குரிய நடுகல்களில் அவனது வெண்கொற்றக் குடையும், இடம் பெறுவது வழக்கமான ஒன்றாகும். ஆனால், இந்த நடுகல்லில் இடம் பெற்றுள்ள இந்த உருவம், ஏர்க்கலப்பை போன்றே காணப்படுகிறது. நிலத்துக்கு மேற்புறம் சுமார் 5 அடி உயரமும், 6 அடி அகலமும் கொண்டதாக இக்கல் அமைந்துள்ளது. இக்கல் 13-ம் நூற்றாண்டைச் சேர்ந்தவையாக இருக்கலாம். குறும்பர் என்ற சொல் குறுநில மன்னரைக் குறிப்பதாகும். கண்டெடுக்கப்பட்ட நடுகல், இந்த பகுதியை ஆட்சிய செய்த குறுநில மன்னனுக்காக எடுக்கப்பட்ட கல்லாக இருக்கலாம். இதனருகே, 100 மீட்டர் தொலைவில் கல்வெட்டும் ஒன்றும் கண்டெடுக்கப்பட்டது. இக்கல்வெட்டில் தெலுங்கு மொழியில் எழுத்துகள் பொறிக்கப்பட்டுள்ளன. இதில், எழுத்துகள் சிதைந்துள்ளதால் முழுமையாக படிக்கமுடியவில்லை. எனவே, இன்றைய தலைமுறையினர் வரலாற்று ஆவணங்களை அறிந்து கொள்ள, வரலாற்று சிறப்புமிக்க நடுகல்லை தொல்லியல் துறையினர் பாதுகாக்க வேண்டும்" என்றனர்.


text: கல்யாண்: கணவனின் சகோதரருடனான கள்ளக்காதல் அம்பலமானதால் கூலி்ப்படையுடன் சேர்ந்து கணவனை கொலை செய்து 11 துண்டுகளாக வெட்டிய மனைவியை போலீசார் கைது செய்தனர்.மும்பையின் டிட்வாலா பகுதியில் உள்ள கோயில் அருகே கடந்த டிசம்பர் 12-ம் தேதி அனாதையாக ஒரு சாக்குப்பை கிடந்தது. போலீசார் சோதனை நடத்திய போது ஆண் சடலம் 11 துண்டுகளாக வெட்டப்பட்டு இருந்தது கண்டு அதிர்ச்சியடைந்தனர்.இது தொடர்பாக அப்பகுதி போலீஸ் ஸ்டேசனில் ஏற்கனவே ஆண் ஒருவர் ஒரு காணாமல் போனதாக போலீசாரிடம் புகார் தெரிவிக்கப்பட்டிருந்தது. அப்பகுதியைச் சேர்ந்த ஒருவர் ஆண் சடலத்தை அடையாளம் காட்டியதில் கொலையானவர் மெகதார் (31) எனவும், பால் வியாபாரி எனவும் தெரியவந்தது. தொடர்ந்து போலீசார் நடத்திய விசாரணையில் மெகதார், அவரது இரண்டாவது மனைவி ஆதித்யா (29) ஆகியோர் டிட்வாலாவில் வசித்து வந்தனர். ஆதித்யாவிற்கும் மெகதாரின் மூத்த சகோதரர் பர்வேஷூக்கும் கள்ளத்தொடர்பு இருந்துள்ளது. இந்த விவகாரம் கணவர் மெகதாருக்கு தெரியவரவே. ஆதித்யா, கள்ளக்காதலன் பர்வேஷ் மற்றும் கூலிப்படையினர் மெகதாரை திட்டமிட்டு கொடூரமாக கொலை செய்துள்ளது தெரியவந்தது.இந்த கொலை தொடர்பாக ஆதித்யாவை போலீசார் கைது செய்து விசாரித்தனர். டிட்வாலா போலீஸ் இன்ஸ்பெக்டர் ராஜேந்திர நாயக் கூறுகையில், மெகதாரை கயிறால் கழுத்தை இறுக்கியும், தலையனையால் முகத்தை அழுத்தியும் கொலை செய்துள்ளனர். பின்னர் உடலை 11 துண்டுகளாக வெட்டி சாக்குப்பையில் கோயில் அருகே வீசியுள்ளனர். கொலையில் தொடர்புடைய மற்றவர்களையும் தேடி வருகிறோம் என்றார்.


text: இசுடீபன் சுவார்ட்சு (Stephen Schwartz) (பி. மார்ச் 6, 1948) அமெரிக்காவைச் சேர்ந்த பாடலாசிரியரும் இசையமைப்பாளரும் ஆவார். நியூயோர்க்கில் பிறந்த இவர் 1968 இல் கார்னஜி மெலன் பல்கலைக்கழகத்தில் நாடகவியலில் இளமாணிப் பட்டம் பெற்றார். கிராமி விருதும், அக்கடமி விருதும் பெற்றவர். குழந்தைகளுக்கான நூலொன்றும் எழுதியுள்ளார். மேற்கோள்கள் வெளி இணைப்பு உத்தியோகபூர்வ வலைத்தளம் 1948 பிறப்புகள் வாழும் நபர்கள் கிராமி விருது வென்றவர்கள்


இந்திய விமானப்படை தினம்; தலைவர்கள் வாழ்த்து | News7 Tamil இந்திய விமானப்படை தினம்; தலைவர்கள் வாழ்த்து by Saravana Kumar October 8, 2021 October 8, 2021 0285 89வது இந்திய விமானப்படை தினம் இன்று கொண்டாடப்படுகிறது. இந்தியாவின் பாதுகாப்பு அரணாக விமானம், கப்பல், ராணுவம் உள்ளன. இவற்றில், விமானப்படை ஆங்கிலேயர் ஆட்சி காலத்தில் அக்டோபர் 8ம் தேதி தொடங்கப்பட்டது. இந்தியா ஆங்கிலேயர்களிடம் இருந்து விடுதலை பெற்ற பின்னரும் விமானப்படை தொடங்கப்பட்ட நாளான அக்டோபர் 8ம் தேதி இந்திய விமானப்படை தினமாக கொண்டாடப்பட்டு வருகிறது. அந்த வகையில், இன்று 89வது இந்திய விமானப்படை தினம் உத்தரப்பிரதேச மாநிலம் காசியாபாத் ஹிண்டன் விமானப்படை கொண்டாடப்படுகிறது. இதையொட்டி, விமானப்படை தளபதி வி.ஆர்.சவுத்திரி தலைமையில் அணிவகுப்பு நடைபெற்றது. இதில், முப்படைகளின் தளபதி பிபின் ராவத், இந்தியக் கடற்படை தளபதி கரம்பீர் சிங் உள்ளிட்டோர் பங்கேற்றனர். இந்த நிகழ்ச்சியில் வீரதீர செயல்புரிந்த விமானப்படை வீரர்களுக்கு வாயுசேனா விருது வழங்கப்பட்டது. முன்னதாக வீரர்களின் சாகச நிகழ்ச்சி நடைபெற்றது. இந்திய விமானப்படை தினத்தை முன்னிட்டு குடியரசுத்தலைவர் ராம்நாத் கோவிந்த், பிரதமர் நரேந்திர மோடி, பாதுகாப்புத்துறை அமைச்சர் ராஜ்நாத் சிங் உள்ளிட்டோர் வாழ்த்து தெரிவித்தனர். இந்திய விமானப்படை தினம்india air force day இந்திய எல்லைக்குள் ஊடுருவ முயன்ற சீன வீரர்கள் சிறைபிடிப்பு அனுமதியின்றி ஆர்ப்பாட்டம்: வானதி சீனிவாசன் மீது வழக்குப் பதிவு


உலகமே கரோனா பீதியில் ஒவ்வொரு கணமும் தவிக்க, சூழலை உணராத வாலிபர் ஒருவர் டிக்டாக்கில் கெத்துக் காட்ட, சிக்கிய அந்த வாலிபர் கைது செய்யப்பட்டிருக்கிறார். தென்காசி மாவட்டத்தின் திருவேங்கடம் நகரின் பக்கமுள்ள ஆவடையாபுரம் பகுதியைச் சேர்ந்தவர் வீரமணி(21) பிளஸ்2 முடித்துள்ள இவர் சென்னையிலிருக்கும் தனியார் கம்பெனி ஒன்றில் வேலையிலிருப்பவர். தற்போது கரோனா லாக்டவுண் காரணமாக ஒரு வழியாக கிராமம் திரும்பியிருக்கிறார். நேற்று முன்தினம் ஆவுடையாபுரத்திலுள்ள ஒரு சமுதாயத் தலைவரின் கட்அவுட் முன்னே நின்று கொண்டு அவதூறாகப் பேசியவாறு அதனை டிக்டாக் வீடியோ எடுத்து வாட்ஸ் அப்களில் உலாவ விட்டுக் கெத்துக் காட்டியிருக்கிறார். இதன் காரணமாக அது அந்தப் பகுதியில் பரபரப்பை ஏற்படுத்தியிருக்கிறது. இதனால் இருவேறு சமுதாயத்திற்கிடையே மோதல் ஏற்படுவதைத் தடுக்கும் விதமாக திருவேங்கடம் கிராம வி.ஏ.ஓ,மாரிச்சாமி கொடுத்த புகாரின் அடிப்படையில் திருவேங்கடம் காவல் நிலைய எஸ்.ஐ. சத்தியவேந்தன் வழக்குப் பதிவு செய்து வீரமணியைக் கைது செய்தார் பின்னர் அவர் கோர்ட் ரிமாண்ட் படி சங்கரன்கோவில் சப்-ஜெயிலில் அடைக்கப்பட்டார்.


எம்.பி., எம்.எல்.ஏ.,க்களுடன் ஆலோசனை : நீர்நிலை ஆக்கிரமிப்பு அகற்ற கோர்ட் யோசனை| Dinamalar எம்.பி., எம்.எல்.ஏ.,க்களுடன் ஆலோசனை : நீர்நிலை ஆக்கிரமிப்பு அகற்ற கோர்ட் யோசனை Updated : ஆக 19, 2019 23:39 | Added : ஆக 19, 2019 23:20 | கருத்துகள் (8) மதுரை:மதுரை உட்பட 13 மாவட்டங்களில் நீர்நிலை ஆக்கிரமிப்புகளை அகற்ற, தீர்வு காண எம்.பி., எம்.எல்.ஏ.,க்கள், அதிகாரிகளுடன் ஆலோசனை நடத்தி, வரைவு செயல் திட்டம் தாக்கல் செய்ய தலைமை செயலருக்கு உயர்நீதிமன்றம் மதுரை கிளை உத்தரவிட்டது. 'வைகை ஆறு உட்பட நீர்நிலைகளில் ஆக்கிரமிப்புகளை அகற்ற ஒருங்கிணைந்த செயல் திட்டம் வகுக்க வேண்டும். நிலத்தடி நீர்மட்டத்தை உயர்த்த, நீர்நிலைகளை முறையாக பராமரித்து தண்ணீர் தேக்க நடவடிக்கை எடுக்க மதுரை கலெக்டர், பொதுப்பணித்துறைக்கு உத்தரவிட வேண்டும்' என 2018 ல் மனு தாக்கலானது. இதுபோல் பல்வேறு மனுக்கள் தாக்கலாகின. 2018 அக்.,ல் நீதிபதிகள் அமர்வு உத்தரவு: மதுரை, திண்டுக்கல், தேனி, ராமநாதபுரம், சிவகங்கை உட்பட அனைத்து மாவட்டங்களிலும் நீர்நிலைகளில் ஆக்கிரமிப்புகளை அகற்ற வேண்டிய நிலை உள்ளது. நீர்நிலை ஆக்கிரமிப்புகளை அகற்றுவதில் பாரபட்சம் காட்டக்கூடாது. மழை நீர் வீணாக கடலில் கலக்கிறது. பக்கத்து மாநிலங்களில் தண்ணீருக்காக கையேந்தும் நிலை உள்ளது. முதற்கட்டமாக மதுரை வண்டியூர், மாடக்குளம், செல்லுார், திருப்பரங்குன்றம் உட்பட சில கண்மாய்கள், நீர்வரத்து கால்வாய்களில் ஆக்கிரமிப்புகளை அகற்ற வேண்டும். நீர்நிலைகளை அளவீடு செய்து, எல்லைகளை வரையறுக்க வேண்டும். நீர்நிலைகள் தொடர்பான நிலத்திற்கு பத்திரப்பதிவு செய்யக்கூடாது. மின் இணைப்பு வழங்கக்கூடாது, என்றனர். பின் விசாரணையின் போது ஆக்கிரமிப்புகளை அகற்றுவது குறித்து அவ்வப்போது உத்தரவுகள் பிறப்பித்தனர்.நீதிபதிகள் எம்.சத்தியநாராயணன், பி.புகழேந்தி அமர்வு உத்தரவுஇந்நீதிமன்ற அதிகார வரம்பிற்கு உட்பட்ட 13 மாவட்டங்களில் எங்கெங்கு நீர்நிலைகளில் ஆக்கிரமிப்புகள் உள்ளன, மீண்டும் ஏற்படாமல் தடுக்க வழிமுறைகள், நீர்நிலைகளை பழைய நிலைக்கு கொண்டுவந்து தண்ணீர் தேக்க நடவடிக்கை எடுப்பது குறித்து தலைமை செயலர் தலைமையில் பொதுப்பணித்துறை, நகராட்சி நிர்வாகம் மற்றும் குடிநீர் வழங்கல்துறை, ஊரகவளர்ச்சித்துறை செயலாளர்கள், கலெக்டர்கள், எம்.பி., எம்.எல்.ஏ.,க்களுடன் ஆலோசனை கூட்டம் நடத்த வேண்டும். ஆக்கிரமிப்பு பிரச்னைகளுக்கு தீர்வு காணும் வகையில் வரைவு செயல் திட்டத்தை அக்.,3ல் தலைமை செயலர் தாக்கல் செய்ய வேண்டும். விசாரணை ஆக.,28க்கு ஒத்திவைக்கப்படுகிறது என்றனர். 'நீர்நிலைகளை விதிகள்படி துார்வார வேண்டும். பணி முடிந்தபின் ரோலர் மூலம் சமப்படுத்தி, நீர் தேக்க நடவடிக்கை எடுக்க வேண்டும். துார்வாரப்படும் மண்ணை நீர்நிலைகளின் கரைகளில் குவித்து, உயரத்தை அதிகரித்து, பலப்படுத்த வேண்டும். இதன்படி துார்வாரும் பணியை மேற்கொள்வதில்லை. விதிகள்படி துார்வாரும் பணியை மேற்கொள்ள உத்தரவிட வேண்டும்,' என மற்றொரு மனு தாக்கலானது. நீதிபதிகள், 'நீர்நிலைகளை ஆழப்படுத்தி, பலப்படுத்த எத்தகைய தொழில்நுட்பம் பயன்படுத்தப்படுகிறது என பொதுப்பணித்துறை முதன்மை செயலாளர் செப்.,16 ல் அறிக்கை தாக்கல் செய்ய வேண்டும்' என உத்தரவிட்டனர். Related Tags நீர்நிலை ஆக்கிரமிப்பு அகற்ற ...


text: தமிழ் சினிமாவில் சூர்யா, சிம்பு, விஷால் ஆகியோருக்கு சிக்ஸ்பேக்கில தனி இடம் உண்டு. மாதக்கணக்கில் பயிற்சி எடுத்து உடம்பை முறுக்கி திறுக்கி சண்டை காட்சிகளில் ஊடு கட்டி அடித்தார்கள். ஆனாலும் அவர்களால் தொடர்ந்து அதை மெயிண்டெயின் பண்ண முடியவில்லை. இந்த நிலையில், பிரியாணிக்குப் பிறகு தான் நடிக்கவிருக்கும் ஒரு படத்தில் பாக்சர் வேடத்தில் நடிக்கும் பருத்தி வீரன் கார்த்தியும் அடுத்து சிக்ஸ்பேக்குக்கு மாறப்போகிறார். அதைக்கேட்டு, சிக்ஸ்பேக் வைத்தால் என்னோட ஹேன்ட்ஸம் போயிடும் என்று முன்பு சொன்னீர்களே? அவரிடம் கேட்கப்பட்ட கேள்விக்கு, அது அப்ப சொன்னேன். ஆனால் இப்ப இந்த கதைக்கு அப்படி நடித்தால் தான் சரியாக இருக்கும். மேலும், இன்றைய ரசிகர்கள் நடிகர்களிடம் நிறைய எதிர்பார்க்கிறார்கள். சும்மா படத்துக்குப்படம் நாலு காமெடியை பேசி தள்ளிட்டெல்லாம் தொடர்ந்து சமாளித்து விட முடியாது. அவ்வப்போது வலுவான படங்கள்லயும் நடிக்கனும். பர்பாமென்ஸ் பண்ணனும். அப்பத்தான் ரசிகர்கள் நம்மளை உசரத்துல வச்சிருப்பாங்க. அதனால்தான், என்னோட ஹேன்ட்ஸம் பற்றி கவலைப்படாம, சிக்ஸ்பேக்குக்கு மாற முடிவெடுத்திருக்கிறேன் என்றாராம் கார்த்தி.


வடகொரியாவால் மறக்க முடியாத நான்கு அமெரிக்க வீரர்கள் - BBC News தமிழ் வடகொரியாவால் மறக்க முடியாத நான்கு அமெரிக்க வீரர்கள் சைமன் ஃபவுலர் பிபிசி செய்தியாளர் 29 டிசம்பர் 2017 https://www.bbc.com/tamil/global-42492727 படத்தின் காப்புரிமை North Korea Picture Library / Alamy Stock Photo Image caption வடகொரியாவால் மறக்க முடியாத நான்கு அமெரிக்க வீரர்கள் வட கொரியாவில் திரைப்படங்களில் அமெரிக்க நட்சத்திரங்கள் சிலர் பிரபலமானவர்கள் என்பது உங்களுக்குத் தெரியுமா? அமெரிக்க திரைப்பட நடிகர்களையோ, ஹாலிவுட் நட்சத்திரங்களைப் பற்றியோ பேசவில்லை. திரைத்துறைக்கு தொடர்பில்லாத இந்த அமெரிக்கர்கள், வடகொரிய திரைப்படங்களில் மட்டுமே நடித்து திரைப்பட நட்சத்திரங்களாக மிகவும் பிரபலமடைந்தார்கள். தற்போது அமெரிக்காவிற்கும் வட கொரியாவிற்கும் இடையில் பதற்றங்கள் அதிகரித்திருக்கிறது. ஒன்று மற்றொன்றைவிட அதிகாரம் மிக்கது என்று காட்டும் முயற்சியில் ஈடுபட்டுள்ள நிலையில் நூற்றுக்கு நூறு சதவிகிதம் உண்மையான இந்த தகவல்கள் உங்களுக்கு ஆச்சரியத்தை ஏற்படுத்தலாம். உலகிலேயே மிகவும் ஆபத்தான இடம் 38 வது அட்சரேகை (38th parallel line) வட கொரியா மற்றும் தென்கொரியாவின் எல்லைப்பகுதி 38வது அட்சரேகை என்று அழைக்கப்படுகிறது. இந்த எல்லையானது 1950களில் கொரியாவில் நடைபெற்ற உள்நாட்டு சண்டையின்போது, நாடு இரண்டாக பிரிந்தபோது நிர்ணயிக்கப்பட்டது. வட கொரியா குறித்து எங்களுக்கு கவலை இல்லை: தென் கொரிய தமிழர்கள் கொரியா முழுவதையும் தங்கள் வசப்படுத்தும் முயற்சியில், அமெரிக்காவின் ஆதரவு பெற்ற தென் கொரியாவும், ரஷ்யா மற்றும் சீனாவின் ஆதரவு பெற்ற வட கொரியாவும் கடுமையாக சண்டையிட்டன. யுத்தத்தின் முடிவில் கொரிய தீபகற்பம் துண்டாடப்பட்டு வட கொரியா தென் கொரியா என இரண்டாக பிரிந்தன. இந்த எல்லையை கடப்பது உயிருக்கு உலை வைக்கக்கூடியது. எல்லையை கடக்க முயற்சிப்பவர்களை எதிரிப்படைகள் பார்த்து சுடுவதற்கு முன்னரே, கண்ணுக்கு தெரியாத கண்ணி வெடிக்கு பலியாவதற்கான சாத்தியங்களே அதிகம். உலகிலேயே மிகவும் ஆபத்தான பகுதி என்று அறியப்படும் பகுதி 38வது அட்சரேகை எல்லைப் பகுதி என்றால் அது மிகையாகாது. ஆனால் உலகில் துணிச்சல் மிக்கவர்கள் மற்றும் அபாயத்தை எதிர்கொள்பவர்களுக்கும் பஞ்சமில்லை. படத்தின் காப்புரிமை Chosun Art Film Image caption தென் கொரிய திரைப்பட இயக்குனரை கடத்திச் செல்லும்படி உத்தரவிட்டார் கிம் ஜோங் இல் அப்படிப்பட்டவர்களில் சில அமெரிக்கர்களின் பெயர்களும் வருகின்றன. இவர்கள் எல்லையை கடந்து வட கொரியாவிற்குள் நுழைந்துவிட்டார்கள். இந்த எல்லைப்பகுதியில் தென் கொரியாவிற்கு உதவுவதற்காக அறுபதுகளில் அமெரிக்கத் துருப்புக்கள் இங்கு வந்தன. அமெரிக்காவின் வட கரோலினாவைச் சேர்ந்த சார்லஸ் ராபர்ட் ஜென்கின்ஸ் அமெரிக்க ராணுவத்தில் பணிபுரிந்தவர். இவர் 1965 ஜனவரி மாதத்தில் தென் கொரியாவில் இருந்த அமெரிக்க துருப்புக்களை விட்டுவிட்டு வடகொரியாவிற்குள் ஓடிவிட்டார். அவர் அந்த மரண ஆபத்து கொண்ட சாகசத்தை செய்தபோது அவரிடம் இருந்தது ஒரேயொரு துப்பாக்கி மட்டுமே. ரோந்துப் படையில் இருந்த அவர் வட கொரியா எல்லையை நோக்கி நகர்ந்தார். Image caption கிம் இல் சுங் மற்றும் கிம் ஜோங் இல் சரி, ஜென்கின்ஸின் இந்த முடிவுக்கு காரணம் என்ன? வியட்னாமிற்கு அமெரிக்க படைகள் அனுப்பப்படும்போது, அதில் தானும் செல்ல நேரிடுமோ என்று அஞ்சிய அவர், அதிலிருந்து தப்பிக்க வட கொரியாவிற்குள் நுழைந்துவிட்டார். அவரது அந்த முடிவு வாழ்க்கையையே புரட்டிப்போட்டது. வடகொரிய எல்லைக்குள் சென்ற ஜெக்கின்ஸ் கைது செய்யப்பட்டார். பிறகு அடுத்த 39 ஆண்டுகள் போர்கைதியாகவே இருந்தார். 1962இல் இருந்து இப்படி மூன்று அமெரிக்க சிப்பாய்கள் வட கொரியாவிற்குள் சென்றுவிட்டார்கள். இவர்கள் நால்வரும் ஒன்றாகவே தங்க வைக்கப்பட்டார்கள். தீவிரமான கண்காணிப்பில் ஒரே அறையில் வைக்கப்பட்டிருந்த நால்வரும் அங்கு உயிருக்கு அச்சுறுத்தலான நிலைமையிலேயே வாழ்ந்தார்கள் என்றாலும், அவர்களது வாழ்க்கையில் சுவாரஸ்யமான திருப்பங்களும் நிகழ்ந்தன. இவர்கள் நால்வரும் சிறையில் இருந்து தப்பிக்கும் முயற்சியில் தொடர்ந்து ஈடுபட்டார்கள். அரசு பொருட்களை திருடிவிடுவார்கள் அல்லது காட்டுக்குள் ஓடிவிடுவார்கள். அவர்கள் செய்தது விவேகமற்ற குறும்புச் செயல்களாக இருந்தாலும் அது அவர்களின் உயிரை எடுக்கக்கூடிய தன்மை கொண்டவை. Image caption கிம் ஜோங் இல் 'The Reluctant Communist', என்ற தனது சுயசரிதையை 2009ஆம் ஆண்டு ராபர்ட் ஜென்கின்ஸ் எழுதினார். அறுபதுகளில், வட கொரியாவை ஆட்சி செய்தவர் இடதுசாரி சர்வாதிகாரி கிம் இல் சுங். அவரது மகன் கிம் ஜோங் இல் திரைப்பட ரசிகர். திரைப்படங்கள் மூலம் வட கொரியாவின் கொள்கைகளை ஊக்குவிக்க ஆட்சியாளர்கள் முடிவு செய்தனர் 1962இல் வடகொரியாவில் தஞ்சம் அடைந்த அமெரிக்க சிப்பாய் ஜேம்ஸ் டெஸ்நோக் முதல் திரைப்படத்தில் வில்லனாக நடித்தார். திரைப்பட இயக்குநர்களை மற்றொரு நாட்டிற்கு அனுப்பிய இல், திரைப்படம் தயாரிக்கும் கலையை கற்றுக்கொள்ளச் செய்தார். 1972 ஆம் ஆண்டில் புகழ்பெற்ற வட கொரிய திரைப்படமான 'தி ஃப்ளவர் கேர்ள்' வெளியிடப்பட்டது. நிலச் சுவான்தாரர்களுக்கு எதிரான ஒரு வட கொரிய பெண்ணின் போராட்டத்தை பற்றிய கதையைக் கொண்ட திரைப்படம் அது. தென் கொரிய மின்னணு பண மையத்தை ஹேக் செய்ததா வட கொரியா? இந்தத் திரைப்படத்தின் கதாநாயகி ஹாங் யங்-ஹுய் மிகவும் பிரபலமானார். வட கொரியாவில் 2009ஆம் ஆண்டுவரை பண நோட்டுகளில் அவரது புகைப்படங்கள் அச்சிடப்பட்டன. தனது திரைப்படத்தின் பெயரால் ஹாங் மக்களால் அறியப்பட்டார். 1978 வட கொரியா 'Unsung Heroes' என்ற பெயரில் இருபது திரைப்படங்கள் கொண்ட தொடரை தொடங்கியது. இதில் கெல்டன் என்ற மருத்துவரின் ராபர்ட் ஜென்கின்ஸ் வில்லனாக நடித்தார். அமெரிக்க ஆயுதம் தயாரிப்பாளர்களுக்கு பயனளிக்கும் வகையில் வட கொரியாவுக்கும் அமெரிக்காவுக்கும் இடையிலான போர் தொடரவேண்டும் என்பதே அந்த கதாபாத்திரத்தின் குறிக்கோளாக காட்டப்பட்டது. இந்த தொடரில், அமெரிக்க ராணுவ தளபதி ஜேம்ஸ் டெஸ்நோக், போர் கைதிகள் முகாமின் தலைவர் ஆர்தர் என்ற அடக்குமுறையாளர் கதாபாத்திரத்தில் நடிக்க வைக்கப்பட்டார். மற்றொரு அமெரிக்க சிப்பாய் ரலி எப்ஷியரும் நடித்தார். பைரிஷ் என்ற மற்றொரு சிப்பாய் வடக்கு அயர்லாந்தின் ராணுவ வீரர் லூயிசாக நடித்தார். நோட்டுகளில் இடம்பெற்ற திரைப்பட நடிகைகளின் புகைப்படங்கள் கைதிகளிடம் ஆட்டோகிராஃப் வாங்கிய மக்கள் பைரிஷின் கதாபாத்திரம் வட கொரிய மக்களிடையே மிகுந்த வரவேற்பை பெற்றது. ஏனெனில் அவருடைய கதாபாத்திரத்திற்கு அமெரிக்கா மற்றும் பிரிட்டன் குடிமக்களை பிடிக்காது. வடகொரிய தலைநகர் பியோங்யாங்கில் அவருக்கு உற்சாக வரவேற்பு வழங்கப்படும். அவரை மக்கள் கம்யூனிஸ்ட் கதாநாயகராகவே பார்த்தார்கள். தப்பியோடிய இந்த நான்கு சிப்பாய்களும் பெரிய அளவில் கல்வி கற்றதில்லை. திரைப்படங்களில் நடிக்கவேண்டும் என்ற ஆசையோ லட்சியமோ கொண்டவர்களும் இல்லை. ஆனால் இவர்கள் திரைப்படங்களில் நடித்து புகழ் பெற்றார்கள். இவர்கள் போர் கைதிகள் என்பதும் வட கொரிய மக்களுக்கு தெரியும். இருந்தாலும் பொது இடங்களுக்கு இவர்கள் வந்தால், ஆட்டோகிராஃப் வாங்க மக்கள் ஆசைப்படுவார்கள் என்று ஜென்கின்ஸ் தனது சுயசரிதையில் குறிப்பிடுகிறார். கிம் ஜாங் உன்-ஐ 'குள்ளமான, குண்டு' நபர் என்று அழைத்த டிரம்ப் 39 ஆண்டுகள் வடகொரியாவில் போர்கைதியாக இருந்த ஜென்கின்ஸ் 2000வது ஆண்டில் 'ப்யூப்லோ' என்ற திரைப்படத்தில் கடைசியாக நடித்தார். இந்த திரைப்படம் 1968ஆம் ஆண்டு நடைபெற்ற ஒரு உண்மைச் சம்பவத்தை அடிப்படையாகக் கொண்டது. ப்யூப்லோ என்ற அமெரிக்க கப்பலைத் தாக்கிய வட கொரியா, அதனை தனது கட்டுப்பாட்டில் எடுத்துக் கொண்டது. பிறகு இந்த கப்பல் அருங்காட்சியகமாக மாற்றப்பட்டது. ஜென்கின்ஸைப் போன்றே ஜேம்ஸ் டெஸ்நோக்கும் பல படங்களில் நடித்தார். இவர் ஜென்கின்ஸ்விட பிரபலமானவர். ஒரு ராணுவப்பிரிவு பன்னிரண்டு மணி நேரத்திற்குள் அமெரிக்க படையெடுப்பைத் முறியடிக்க வேண்டியதை சித்தரித்த 'From 5 PM to 5 AM' என்ற திரைப்படத்தில் டெஸ்நோக் அமெரிக்க தளபதி வேடத்தில் நடித்திருந்தார். Image caption உரையாடலைப் புரிந்து கொள்ள போர்கைதியின் உதவி கிம் ஜோங் இல்லின் திரைப்பட ஆர்வத்தை தணிக்கவும் இந்த அமெரிக்க போர் கைதிகள் பயன்படுத்தப்பட்டனர். அமெரிக்க திரைப்படங்கள் பார்க்க விரும்பும் கிம் ஜோங் இல்லுக்கு, அதில் வரும் ஆங்கில உரையாடலை புரிந்து கொள்ளமுடியாது. ஆனால் தனது திரைப்பட ஆர்வத்தை தணித்துக்கொள்ள அமெரிக்க போர் கைதிகளை அவர் பயன்படுத்திக்கொண்டார். போர்க் கைதிகளுக்கு முழு திரைப்படமும் காட்டப்படாமல், திரைப்படத்தின் ஒரு குறிப்பிட்ட பகுதி மட்டும் காணப்பட்டு உரையாடலை கேட்டுத் தெரிந்துக்கொள்வார் கிம் ஜோங் இல். அமெரிக்க சிப்பாய் ஏப்ஷியார் மாரடைப்பினால் தனது 40 வயதிலேயே பியோங்யாங்கில் காலமானார். சிறுநீரகக்கோளாறால் அவதிப்பட்ட பைரிஷ் 1990இல் காலமானார். வட கொரியா பற்றி நாடகம்: தொலைக்காட்சி மீது இணையத் தாக்குதல் வட கொரியாவில் சிறைக்கைதியாக இருந்த ஜப்பானிய பெண் ஹிட்டோமி சோகா சார்லஸை ஜென்கின்ஸ் மணந்துக்கொண்டார். 2004ஆம் ஆண்டு இருவரும் ஜப்பான் செல்வதற்கு அனுமதி வழங்கப்பட்டது. வட கொரியாவில் வாழ்ந்த தனது நினைவுகளை 2009 ஆம் ஆண்டில் சுயசரிதையாக ஆவணப்படுத்தினார் ஜென்கின்ஸ். ஜென்கின்ஸின் சக கைதியான ஜேம்ஸ் டெஸ்நோக், வட கொரியா பெண் ஒருவரை திருமணம் செய்து அங்கேயே வசித்துவந்தார். வடகொரியா தனக்கு தாயகமாகவே தோன்றுவதாக கூறிய ஜேம்ஸ் டெஸ்நோக், அமெரிக்காவுக்கு திரும்பிச்செல்ல விரும்பிய ஜென்கின்ஸை வெறுத்தார். வடகொரிய திரைப்படங்களில் நடித்து புகழ்பெற்ற நான்கு அமெரிக்க போர்கைதிகளும் அந்த நாட்டில் என்றேன்றும் மாறாத புகழ்பெற்றுவிட்டார்கள். ஜப்பானில் உள்ள வட கொரிய பள்ளிகள் மும்பையில் பயங்கர தீ விபத்து: 14 பேர் பலி ஜாதவ் மனைவியின் செருப்பில் சிப் இருந்தது: பாகிஸ்தான் அமைச்சர் ஆப்கானிஸ்தானில் இந்தியாவை தனிமைப்படுத்துகிறதா சீனா? பிரிட்டன்: பாரம்பரிய ஆற்றலை விஞ்சிய பசுமை ஆற்றல் உற்பத்தி முத்தலாக் விவகாரத்தில் பாஜக ஆர்வம் காட்டுவது ஏன்?


text: * பெண்கள் ஆண்களைப் போல படிக்கலாம். திறமைக்குத் தகுந்த வேலையும் செய்யலாம். ஆனால், அதற்காக கட்டுப்பாடு இல்லாமல் சுதந்திரத்தோடு திரிவது என்பது நல்ல விஷயமல்ல. அது பெண்களுக்கு மட்டுமல்ல ஒட்டுமொத்த சமுதாயத்திற்கும் தீங்கினைத் தருவதாகும். * பெண்களுக்கு கல்வி என்பது விவேகத்தையும், நன்மையை நாடும் நல்ல குணத்தையும் கொடுப்பதாக இருக்க வேண்டும். நல்ல அடிப்படை ஒழுக்கம் மிகுந்த பெண்களை நம்பித் தான் இந்த சமுதாயமே அமைந்துள்ளது. * சுலாபா, சாவித்திரி, கார்க்கி, நளாயினி, அனுசூயா போன்ற புராணப்பெண்கள் கல்வியறிவையும், கற்புநெறியிலும் சிறந்தவர்களாகத் திகழ்ந்தார்கள் என்ற உண்மையை நாம் உணர வேண்டும். இப்படிப்பட்ட பெண்மணிகளையே நம் வாழ்வின் வழிகாட்டிகளாக எடுத்துக் கொள்ள வேண்டும். * பெண்களே ஆன்மிக வளத்தை எதிர்கால சந்ததியினருக்கு எடுத்துச் செல்லும் கடமையைக் கொண்டுள்ளார்கள். தாய்மார்கள் குழந்தைப் பருவத்திலிருந்தே பிள்ளைகளை பக்தியுணர்வோடு வளர்க்க வேண்டும். * இன்றைய நவீன கல்வியைக் கற்பதோடு நம் பண்பாட்டுக்கல்வி இணைந்தால் மட்டுமே நம் வாழ்க்கை முழுமையானதாக அமையும். பண்பாட்டினைப் பாதுகாக்கும் பெட்டகங்களாக பெண்களின் வாழ்வியல் முறை அமையவேண்டும். -சாய்பாபா


text: கவலைகள் தீர்க்கும் கார்த்திகை மாத ராசி பலன்கள் | www.VijayTamil.Net கவலைகள் தீர்க்கும் கார்த்திகை மாத ராசி பலன்கள் "தண்ணீர் வெந்நீரானாலும் தளிர்ந்தெரியும் நெருப்பை அவிக்கும்" என்ற முதுமொழியை அறிந்த நீங்கள், நாலு காசு சம்பாதிக்க கடல் கடந்து போனாலும் பாரம்பரியம், பண்பாட்டை மீறாதவர்கள். ராசிநாதன் செவ்வாய் சாதகமான வீடுகளில் செல்வதால் தொடங்கியதை முடித்துக் காட்டுவீர்கள். குடும்பத்தில் உங்கள் கை ஓங்கும். புதிய பதவி, பொறுப்புகளுக்கு தேர்ந்தெடுக்கப்படுவீர்கள். வழக்கு சாதகமாகும். சொத்து வாங்குவது, விற்பது லாபகரமாக முடியும். குடும்பத்தினருடன் சென்று குலதெய்வப் பிரார்த்தனையை நிறைவேற்றுவீர்கள். உடன்பிறந்தவர்கள் ஓடிவந்து உதவுவார்கள். பழைய கடனைத் தீர்க்க புதுவழி யோசிப்பீர்கள். சுக்கிரனும், புதனும் சாதகமான நட்சத்திரங்களில் சஞ்சரிப்பதால் பிரபலங்களின் வீட்டு விசேஷங்களில் கலந்து கொள்வீர்கள். நட்பு வட்டம் விரியும். எதிர்பார்த்த தொகை கைக்கு வரும். மனைவி வழி உறவினர்கள் ஆதரவாகப் பேசுவார்கள். வீட்டிற்கு கூடுதலாக ஒரு தளம் அல்லது அறை அமைக்கும் முயற்சி பலிதமாகும். லோன் கிடைக்கும். என்றாலும் குரு 6ல் மறைந்திருப்பதாலும், 8ல் சனி தொடர்வதுடன் இந்த மாதம் முழுக்க சூரியனுடன் அமர்ந்திருப்பதாலும் எந்த விஷயத்திலும் தெளிவான முடிவு எடுக்க முடியாமல் குழம்புவீர்கள். பிள்ளைகள் எதிர்த்துப் பேசுவார்கள். நீங்களும் அவர்களுக்கு சரிசமமாக சண்டை போட்டுக் கொண்டிருக்காதீர்கள். விட்டுப் பிடிப்பது நல்லது. கர்ப்பிணிப் பெண்கள் எடைமிகுந்த பொருட்களை தூக்க வேண்டாம். அரசு விவகாரங்களில் அலட்சியம் காட்டாதீர்கள். சில நாட்கள் தூக்கம் குறையும். முன்கோபத்தால் நல்லவர்களின் நட்பை இழந்து விடாதீர்கள். அரசியல்வாதிகளே! தகுந்த ஆதாரமில்லாமல் எதிர்க்கட்சியினரை தாக்கிப் பேச வேண்டாம். உட்கட்சிப் பூசல் வெடிக்கும். கன்னிப் பெண்களே! காதல் விவகாரத்தில் தள்ளி இருங்கள். பெற்றோருடன் கலந்தாலோசித்து சில புதிய திட்டங்களை தீட்டுவீர்கள். மாணவ மாணவிகளே! மந்தம், மறதி வந்து நீங்கும். ஆசிரியரிடம் சந்தேகங்களை கேட்கத்தயங்காதீர்கள். வியாபாரத்தில் திடீர் லாபம், யோகம் உண்டாகும். பழைய வேலையாட்களை மாற்றுவீர்கள். வாடிக்கையாளர்களை கவர புது சலுகைகளை அறிமுகப்படுத்துவீர்கள். கடன் வாங்கி கடையை விரிவுபடுத்தி, அழகுபடுத்துவீர்கள். பங்குதாரர்கள் உங்களை தவறாகப் புரிந்து கொள்வார்கள். புரோக்கரேஜ், துணி, அழகு சாதனப் பொருட்களால் ஆதாயமடைவீர்கள். உத்யோகத்தில் மறைமுக எதிர்ப்புகள் இருக்கும். ஆனாலும், மூளை பலத்தால் மூத்த அதிகாரிகளின் ஆதரவைப் பெறுவீர்கள். சக ஊழியர்களால் அவ்வப்போது டென்ஷனாவீர்கள். கலைத்துறையினரே! தடைப்பட்டிருந்த உங்களுடைய படைப்பு இப்போது வெளிவரும். விவசாயிகளே! மாற்றுப் பயிரிடுங்கள். நீர்வளம் கிட்டும். பம்புசெட் பழுதாகி சரியாகும். அஷ்டமத்துச் சனியாலும், சகட குருவாலும் சின்னச் சின்ன இழப்புகளை சந்தித்தாலும் ராசிநாதன் செவ்வாயின் பலத்தால் திடீர் திருப்பங்களை சந்திக்கும் மாதமிது. ராசியான தேதிகள்: நவம்பர் 16, 17, 18, 24, 25, 26, 27, டிசம்பர் 4, 5, 6, 7, 13, 14. சந்திராஷ்டம தினங்கள்: நவம்பர் 28ந் தேதி மாலை மணி 3.20 முதல் 29 மற்றும் 30 ஆகிய தேதிகளில் முன்கோபத்தை தவிர்ப்பது நல்லது. பரிகாரம்: தஞ்சை பிரகதீஸ்வரர் கோயிலிலுள்ள வாராஹி அம்மனை தரிசியுங்கள். ஏழைகளின் மருத்துவச் செலவை ஏற்றுக் கொள்ளுங்கள். கருமத்தால் வந்தவற்றைத் தருமத்தால் தொலைக்க வேண்டும்" என்ற பழமொழியை அறிந்த நீங்கள், முற்பிறவி சூட்சுமத்தை உணர்ந்து, இப்பிறவியில் எந்தப் பழிபாவமும் வராதபடி தர்மத்தின் வழியில் நடப்பவர்கள். குருபகவான் 5ம் வீட்டில் வலுவாக அமர்ந்திருப்பதால் மாறுபட்ட யோசனைகள் மனதில் தோன்றும். பிரபலங்களின் அறிமுகம் கிடைக்கும். ஷேர் மூலம் பணம் வரும். அரசு காரியங்கள் விரைந்து முடியும். கௌரவப் பதவிகள் தேடி வரும். கைமாற்றாக வாங்கியிருந்த பணத்தை தந்து முடிப்பீர்கள். புது வேலைக்கு முயற்சி செய்தீர்களே, நல்ல பதில் வரும். எதிர்ப்புகள் குறையும். மகளுக்கு நீங்கள் எதிர்பார்த்த குடும்பத்திலிருந்து உங்கள் ரசனைக்கேற்ப நல்ல வரன் வந்தமையும். உங்களின் சப்தமாதிபதி செவ்வாய், சாதகமான வீடுகளில் சென்றுகொண்டிருப்பதால் கணவன்-மனைவிக்குள் அன்யோன்யம் அதிகரிக்கும். மனைவி வழியிலும் மதிப்பு கூடும். வழக்குகள் சாதகமாக முடியும். நகர எல்லையை ஒட்டிய பகுதியில் வீட்டுமனை வாங்குவீர்கள். சகோதரங்கள் உங்களுடன் முக்கிய விஷயங்களை பகிர்ந்து கொள்வார்கள். ஆனால், 7ல் நிற்கும் சனியுடன் இந்த மாதம் முழுக்க சூரியனும் தொடர்வதால் உடல் உஷ்ணத்தால் வேனல் கட்டி, அடி வயிற்றில் வலி, முன்கோபம் வந்து செல்லும். மனைவிக்கு மாதவிடாய்க் கோளாறு, மூட்டு, இடுப்பு மற்றும் தலைவலி வந்துபோகும். முக்கிய கோப்புகளில் கையெழுத்திடும் முன் வழக்கறிஞரை கலந்தாலோசிப்பது நல்லது. உங்கள் ராசிநாதனான சுக்கிரன் சாதகமான நட்சத்திரங்களில் செல்வதால் வாகனத்தை சீர் செய்வீர்கள். சிலர், புதிதாக வீடு வாங்க முயற்சி செய்வீர்கள். 25ந் தேதி முதல் உங்களின் தன, பூர்வ புண்யாதிபதியான புதன் சனியை விட்டு விலகுவதால் குழப்பங்கள் நீங்கி எதிலும் ஒரு தெளிவு பிறக்கும். பிள்ளைகளின் பிடிவாத குணம் தளரும்.அவர்கள் கூடாப்பழக்க வழக்கங்களிலிருந்து விடுபடுவார்கள். சொந்தபந்தங்களுடன் இருந்து வந்த கருத்து வேறுபாடுகள் நீங்கும். அரசியல்வாதிகளே! பரபரப்புடன் காணப்படுவீர்கள். கட்சியின் மேலிடம் உங்களை நம்பி புது பொறுப்பை ஒப்படைக்கும். மாணவ, மாணவிகளே! நினைவாற்றல் அதிகரிக்கும். வகுப்பறையில் சகமாணவர்கள் மத்தியில் பாராட்டப்படுவீர்கள். கன்னிப் பெண்களே! உங்கள் ரசனைக்கேற்ப நல்ல வரன் அமையும். சிலர் தடைப்பட்ட உயர்கல்வியை தொடர்வீர்கள். வியாபாரத்தில் வாடிக்கையாளர்களை கவர புதுத் திட்டங்கள், விளம்பர யுக்திகளைக் கையாளுவீர்கள். பழைய பாக்கிகள் வசூலாகும். சிலர் சொந்த இடத்திற்கு கடையை மாற்றுவீர்கள். வாகன உதிரி பாகங்கள், சிமென்ட், துணி வகைகளால் லாபம் பெருகும். பங்குதாரர்கள் தங்களின் பங்கை கேட்டு தொந்தரவு தருவார்கள். உத்யோகத்தில் உங்கள் கை ஓங்கும். சக ஊழியர்களின் ஆதரவால் தேங்கிக் கிடந்த வேலைகளை விரைந்து முடிப்பீர்கள். என்றாலும், உத்யோக ஸ்தானத்தில் கேது தொடர்வதால் வேலைச்சுமை இருந்து கொண்டேயிருக்கும். கலைத்துறையினரே! எண்ணங்கள் ஈடேறும். மூத்த கலைஞர்களிடம் சில நுணுக்கங்களையும் கற்றுத் தெளிவீர்கள். விவசாயிகளே! புதிதாக நிலம் கிரயம் செய்வீர்கள். நெல், கோதுமை வகைகளால் ஆதாயமடைவீர்கள். தொலை நோக்குச் சிந்தனையால் முன்னேறும் மாதமிது. ராசியான தேதிகள்: நவம்பர் 18, 19, 20, 26, 27, 29, 30, டிசம்பர் 8, 9, 11, 15. சந்திராஷ்டம தினங்கள்: டிசம்பர் 1, 2 மற்றும் 3ந் தேதி நண்பகல் மணி 12.45 வரை எதிர்பார்த்தவை தாமதமாக முடியும். பரிகாரம்: உங்கள் வீட்டிற்கு அருகேயுள்ள ஐயப்பன் கோயிலுக்குச் சென்று வாருங்கள். பசுவிற்கு அகத்திக்கீரை கொடுங்கள். உலை வாயை மூடினாலும், ஊர் வாயை மூட முடியாது" என்பதை அறிந்த நீங்கள், நீதி நேர்மையைப் பின்பற்றி பிறர் போற்றும்படி வாழ்பவர்கள். சனிபகவான் 6ம் வீட்டில் வலுவாக அமர்ந்திருப்பதால் சவால்கள், விவாதங்களில் வெற்றி பெறுவீர்கள். பணப்புழக்கம் அதிகரிக்கும். பெரிய மனிதர்களின் நட்பு கிட்டும். எங்குச் சென்றாலும் முதல் மரியாதை கிடைக்கும். வேற்றுமதம், மாநிலத்தவர்களால் ஆதாயமடைவீர்கள். உங்களின் ராசிநாதனான புதன் 25ந் தேதி முதல் சனியை விட்டு விலகி 7ல் அமர்ந்து உங்களுடைய ராசியைப் பார்க்கயிருப்பதால் சோர்வு, களைப்பு நீங்கி உற்சாகமடைவீர்கள். சுறுசுறுப்பாக செயல்பட்டு தடைப்பட்ட வேலைகளெல்லாம் விரைந்து முடிப்பீர்கள். நீங்கள் சொல்லாததையும் சொன்னதாக நினைத்துக் கொண்டு விலகிச் சென்ற உறவினர், நண்பர்கள் தேடிவந்து பேசுவார்கள். வீடு கட்டுவது, வாங்குவது லாபகரமாக முடிவடையும். பழைய கடனில் ஒரு பகுதியை பைசல் செய்ய வழி பிறக்கும். கடந்த ஒரு மாதகாலமாக ராசிக்கு 5ம் வீட்டில் அமர்ந்துகொண்டு உங்களைப் பாடாய்ப்படுத்தி, குடும்பத்தில் குழப்பங்களையும், பிரச்னைகளையும் ஏற்படுத்திய சூரியன் இப்போது 6ல் அமர்வதால் அடிமனதிலிருந்த குற்ற உணர்வுகள் நீங்கும். வழக்குகள் சாதகமாகும். அரசு காரியங்களும் நல்ல விதத்தில் முடியும். 5ந் தேதிவரை செவ்வாய் 8ம் இடத்தில் மறைந்திருப்பதால் மனஉளைச்சல், முன்கோபம், வீண் அலைச்சல், படபடப்பு வந்து செல்லும். ஆனால், 6ந் தேதி முதல் செவ்வாய் 9ம் வீட்டில் நுழைவதால் நிம்மதி உண்டாகும். சகோதரர்கள் உங்களைச் சரியாகப் புரிந்து கொள்வார்கள். புறநகருக்கு அருகில் உங்கள் ரசனைப்படி வீட்டுமனை வாங்குவீர்கள். 4ல் குரு நிற்பதால் தாயாரின் உடல் நிலை லேசாக பாதிக்கும். வாகனச் செலவும் அதிகமாகும். வயிற்றுவலி, தலைவலி வந்து நீங்கும். கன்னிப் பெண்களே! காதல் கசந்து இனிக்கும். பெற்றோருக்கு சில ஆலோசனைகள் வழங்குவீர்கள். மாணவ, மாணவிகளே! உங்களுடைய தனித்திறமைகளை வளர்த்துக் கொள்ளும் முயற்சியில் ஈடுபடுவீர்கள். கூடாப்பழக்க வழக்கமுள்ளவர்களின் நட்பை தவிர்க்கப்பாருங்கள். ராகு 3ம் வீட்டில் தொடர்வதால் வியாபாரம் செழிக்கும். பழைய சரக்குகளும் விற்றுத் தீரும். வேலையாட்களின் ஒத்துழைப்பு அதிகரிக்கும். புது இடத்திற்கு கடையை மாற்றுவீர்கள். பங்குதாரர்களும் பொறுப்பாக நடந்துகொள்வார்கள். வேற்று மாநிலத்தை சார்ந்த வேலையாட்களால் நிம்மதி கிடைக்கும். ஏற்றுமதி இறக்குமதி, கன்ஸ்ட்ரக்சன், பவர் ப்ராஜெக்ட் வகைகளால் லாபமடைவீர்கள். உத்யோகத்தில் மூத்த அதிகாரிகளை திருப்திபடுத்த முடியாமல் திணறுவீர்கள். உங்களைப் பற்றிய விமர்சனங்கள் அதிகமாகும். சிலர் தங்களை அறிவாளியாக காட்டிக் கொள்ள உங்களை மட்டம் தட்டி மேலிடத்தில் கோள் சொல்வார்கள். கலைத்துறையினரே! உங்களுடைய படைப்புகளுக்கு நல்ல வரவேற்பு கிடைக்கும். சம்பள விஷயத்தில் கறாராக இருங்கள். விவசாயிகளே! மகசூலை அதிகப்படுத்த நவீன ரக உரங்களை பயன்படுத்துவீர்கள். சகிப்புத் தன்மையாலும், கடின உழைப்பாலும் முதலிடம் பிடிக்கும் மாதமிது. ராசியான தேதிகள்: நவம்பர் 20, 21, 22, 23, 24, 29, 30, டிசம்பர் 1, 2, 8, 9, 10, 11. சந்திராஷ்டம தினங்கள்: டிசம்பர் 3ந் தேதி நண்பகல் மணி 12.45 முதல் 4 மற்றும் 5ந் தேதி இரவு 8 மணிவரை யாரையும் பகைத்துக் கொள்ள வேண்டாம். பரிகாரம்: சென்னை – திருவொற்றியூர் ஆதிபுரீஸ்வரரையும், வடிவுடையம்மனையும் தரிசியுங்கள். வயதானவர்களுக்கு குடை, காலணி வாங்கிக்கொடுங்கள். "குருமொழி கேளாதவனும், தாய் சொல்லைத் தட்டுபவனும் உருவேற மாட்டான்" என்ற சூட்சுமத்தை உணர்ந்த நீங்கள், பெரியவர்களை மதிப்பவர்கள். 5ந் தேதி வரை உங்களின் பிரபல யோகாதிபதியான செவ்வாய் 7ம் இடத்தில் உச்சம் பெற்று அமர்ந்திருப்பதால் துணிச்சலாக சில முக்கிய முடிவுகளை எடுப்பீர்கள். ராஜ தந்திரத்தை பயன்படுத்தி பழைய பிரச்னைகளுக்கு மாறுபட்ட அணுகுமுறை மூலமாக தீர்வு காண்பீர்கள். உடன்பிறந்தவர்கள் உங்கள் நலனில் அதிக அக்கறை காட்டுவார்கள். வீடு, மனை வாங்குவது, விற்பது லாபகரமாக முடியும். வழக்கில் திடீர் திருப்பம் உண்டாகும். ஆனால், 6ந் தேதி முதல் செவ்வாய் 8ல் சென்று மறைவதால் சிறுசிறு விபத்துகள், நெருப்புக் காயங்கள், முன்கோபத்தால் ரத்த அழுத்தம், சகோதர வகையில் சங்கடங்கள், சொத்துப் பிரச்னைகள், பணத்தட்டுப்பாடு என வந்துபோகும். 5ல் நிற்கும் சனியுடன், இந்த மாதம் முழுக்க சூரியனும் சேர்வதால் பிள்ளைகளால் கொஞ்சம் அலைச்சல் இருக்கும். அவர்களின் வருங்காலம் குறித்த கவலைகளும் வந்து நீங்கும். இன்னும் கொஞ்சம் பிள்ளைகள் பொறுப்பாக நடந்து கொள்ளலாம் என்று நினைத்து பெருமூச்சு விடுவீர்கள். கர்ப்பிணிப் பெண்கள் மருத்துவரின் ஆலோசனையின்றி எந்த மருந்தையும் உட்கொள்ள வேண்டாம். 3ந் தேதி வரை 6ல் சுக்கிரன் மறைந்திருப்பதுடன், 25ந் தேதி முதல் புதனும் 6ல் சென்று மறைவதால் காய்ச்சல், சளித்தொந்தரவு, நரம்புச் சுளுக்கு, தொண்டைப் புகைச்சல், மின்னணு, மின்சார சாதனப் பழுது என்று ஏற்படும். கணவன், மனைவிக்குள் விட்டுக் கொடுத்துப் போவது நல்லது. வீண் சந்தேகங்களால் பிரச்னைகள் வெடிக்கும். தாயா, தாரமா என்ற தடுமாற்றமும் வரும். வாகனத்தை மெதுவாக இயக்குங்கள். உறவினர், நண்பர்களுடன் உரிமையில் பேசி பெயரை கெடுத்துக் கொள்ளாதீர்கள். ஆனால், 4ந் தேதி முதல் சுக்கிரன் 7ல் அமர்ந்து உங்களுடைய ராசியைப் பார்க்கயிருப்பதால் உற்சாகமடைவீர்கள். வாகனப் பழுதை சரி செய்வீர்கள். மனைவியுடனான மோதல்கள் குறையும். அவரின் ஆரோக்யமும் சீராகும். அரசியல்வாதிகளே! தலைமையின் ஆணையை மீறி தனி ஆவர்த்தனம் செய்யவேண்டாம். கோஷ்டி பூசலில் தலையிடாதீர்கள். மாணவ, மாணவிகளே! கடைசி நேரத்தில் படித்துக் கொள்ளலாம் என்று அலட்சியமாக இருக்காதீர்கள். அன்றைய பாடங்களை அன்றே படித்து விடுவது நல்லது. விளையாடும்போது சின்னச் சின்ன காயங்கள் ஏற்படக்கூடும். கன்னிப் பெண்களே! உயர்கல்விக்கு முக்கியத்துவம் கொடுங்கள். உங்கள் மீது திடீர் அக்கறை காட்டுபவர்களிடம் எச்சரிக்கையாக இருங்கள். தோலில் நமைச்சல் வந்து நீங்கும். வியாபாரம் இந்த மாதம் முழுக்க சுமாராக இருக்கும். போட்டிகள் அதிகரிக்கும். புது முதலீடுகளை தவிர்ப்பதும், வேலையாட்களை தட்டிக் கொடுத்து வேலை வாங்குவதும் நல்லது. பங்குதாரர்களுடன் மோதல்கள் வெடிக்கும். வாடிக்கையாளர்களிடம் கனிவாகப் பழகுங்கள். உணவு, எண்ணெய், ரியல் எஸ்டேட் வகைகளால் லாபம் வரும். உத்யோகத்தில் ஒரேநேரத்தில் இரண்டு, மூன்று வேலைகளை சேர்த்துப் பார்க்க வேண்டியது வரும். விரும்பத்தகாத இடமாற்றம் வரும். சக ஊழியர்களுடன் அளவாகப் பழகுங்கள். உயரதிகாரிகளால் மறைமுகப் பிரச்னைகள் வந்துபோகும். கலைத்துறையினரே! பகட்டாகப் பேசுபவர்களை நம்ப வேண்டாம். கிசுகிசு தொந்தரவுகளும் வரக்கூடும். விவசாயிகளே! பூச்சி மற்றும் எலித் தொல்லையால் விளைச்சல் குறையும். டிராக்டர், பம்புசெட் பழுதாகி சரியாகும். வீரியத்தை விட்டு விட்டு காரியத்தில் கவனம் செலுத்த வேண்டிய மாதமிது. ராசியான தேதிகள்: நவம்பர் 16, 25, 26, 27, 28, டிசம்பர் 1, 2, 8, 9, 10, 11, 12, 13. சந்திராஷ்டம தினங்கள்: டிசம்பர் 5ந் தேதி இரவு 8 மணி முதல் 6 மற்றும் 7 ஆகிய தேதிகளில் எதிலும் நிதானித்து செயல்படுங்கள். அடித்தாலும் பட்டுக் கொள்வீர்கள், ஆனால், தரக்குறைவாக ஒரு வார்த்தை சொல்லிவிட்டால் தாங்கிக் கொள்ளாத நீங்கள், தன்மானச் சிங்கங்கள். குருவும், புதனும் இந்த மாதம் முழுக்க சாதகமாக இருப்பதால் புதிய பாதையில் பயணிக்கத் தொடங்குவீர்கள். குடும்ப வருமானம் உயரும். வங்கிக்கடன் உதவியும் கிடைக்கும். கல்வியாளர்கள், ஆன்மிக அறிஞர்களின் நட்பால் சாதிப்பீர்கள். பிள்ளை பாக்யம் உண்டு. மகளுக்கு நீங்கள் எதிர்பார்த்ததைப்போல் நல்ல குடும்பத்திலிருந்து உங்கள் ரசனைக்கேற்ற வரன் அமையும். மகனுக்கு வெளிநாட்டுத் தொடர்புடைய நிறுவனத்தில் வேலை அமையும். பிதுரார்ஜித சொத்துகள் கைக்கு வந்துசேரும். இந்த மாதம் முழுக்க உங்கள் ராசிநாதன் சூரியன் கேந்திர பலம் பெற்று அமர்ந்திருப்பதால் தடைகளெல்லாம் நீங்கும். அரசாங்க விஷயங்கள் சாதகமாக முடியும். சவாலான காரியங்களைக் கூட எளிதாக முடித்துக் காட்டுவீர்கள். சிலருக்கு புதுவேலை கிடைக்கும். சொத்து வழக்கு சாதகமாக முடியும். ஆனால், சூரியன் இந்த மாதம் முழுக்க சனியுடன் இணைந்திருப்பதால் நெஞ்சுவலி, தலைச்சுற்றல், உஷ்ணத்தால் வேனல் கட்டி, பெரிய நோய் இருப்பதைப் போன்ற பிரமையெல்லாம் வந்து நீங்கும். 3ந் தேதிவரை சுக்கிரன் சாதகமாக இருப்பதால் குடும்பத்தில் அடுத்தடுத்து நல்லது நடக்கும். திருமணம், சீமந்தம், கிரகப் பிரவேசம் போன்ற சுப நிகழ்ச்சிகளால் வீடு களைகட்டும். ஆனால், 4ந் தேதி முதல் சுக்கிரன் 6ல் மறைவதால் அலைச்சலும், செலவினங்களும் அதிகமாகும். வீண் சந்தேகம், ஈகோ பிரச்னையால் கணவன்-மனைவிக்குள் பிரிவுகள் வரக்கூடும். வாகனத்தை இயக்கும்போது அலைபேசியை தவிர்ப்பது நல்லது. வீட்டில் குடிநீர், கழிவுநீர் குழாய் அடைப்பு, பழுது வந்து நீங்கும். பெரிய பதவிக்குத் தேர்ந்தெடுக்கப்படுவீர்கள். சர்ப்பக் கிரகங்கள் சாதகமாக இல்லாததால் குடிநீரை காய்ச்சி அருந்துங்கள். கொழுப்புச்சத்து அதிகமுள்ள உணவுகளை தவிர்ப்பது நல்லது. மற்றவர்களுக்காக சாட்சி கையொப்பமிட வேண்டாம். முக்கிய முடிவுகளைத் தவிர்ப்பது நல்லது. அரசியல்வாதிகளே! கட்சியில் மதிப்பு, மரியாதை கூடும். சகாக்களில் சிலர் உங்களை ஆழம் பார்ப்பார்கள். மாணவ, மாணவிகளே! கல்வியிலும், கலைப்போட்டிகளிலும் வெற்றி பெறுவீர்கள். உங்களின் பொது அறிவுத்திறன் வளரும். கன்னிப் பெண்களே! காதலும் இனிக்கும், கல்வியும் இனிக்கும். வியாபாரத்தில் இரட்டிப்பு லாபம் உண்டாகும். பெரிய வியாபாரிகளின் நட்பு கிடைக்கும். பழைய பாக்கிகளை இதமாகப் பேசி வசூலிப்பீர்கள். சிலர் புது கிளைகள் தொடங்குவீர்கள். பங்குதாரர்களிடம் அதிக உரிமை எடுத்துக் கொள்ள வேண்டாம். துரித உணவகம், நிலக்கரி, பதிப்பகம் வகைகளால் ஆதாயம் உண்டு. உத்யோகத்தில் மூத்த அதிகாரி உங்களுக்கு முக்கியத்துவம் தருவதைப் பார்த்து சக ஊழியர்களும் உங்களை மதிப்பார்கள். இடமாற்றம் உங்கள் இஷ்டம்போல் கிடைக்கும். பதவி உயர்வு, சம்பள உயர்வுக்காக உங்களுடைய பெயர் பரிசீலிக்கப்படும். கலைத்துறையினரே! உங்களின் தனித்திறமையை வெளிப்படுத்துவீர்கள். எதிர்பார்த்த சலுகைகள் கிடைக்கும். விவசாயிகளே! மகசூல் அதிகரிப்பால் சந்தோஷம் நிலைக்கும். அடகிலிருந்த பத்திரத்தை மீட்பீர்கள். அனுபவ அறிவை பயன்படுத்தி அமைதியாக காய் நகர்த்தும் மாதமிது. ராசியான தேதிகள்: நவம்பர் 16, 17, 18, 25, 26, 27, 28, டிசம்பர் 3, 4, 5, 6, 7, 13, 14, 15. சந்திராஷ்டம தினங்கள்: டிசம்பர் 8, 9 ஆகிய தேதிகளில் உணர்ச்சிவசப்பட்டு அவசர முடிவுகள் எடுக்க வேண்டாம். பரிகாரம்: திருவண்ணாமலை அருணாசலேஸ்வரரை வணங்கி வாருங்கள். முதியோர் இல்லங்களுக்குச் சென்று உதவுங்கள். இடித்து அடித்து ஒரு கூடை இடுவதிலும், பிடி சோறு அன்பாய்ப் போடுவதே மேல்" என்ற பழமொழியை அறிந்த நீங்கள், பசியென வந்தவரிடம் பாசமாய் பேசி பாங்காக பரிமாறுவீர்கள். உங்களின் பிரபல யோகாதிபதியான சுக்கிரன் சாதகமான வீடுகளில் செல்வதால் எதையும் திட்டமிட்டு செய்வீர்கள். இடம், பொருள், ஏவலறிந்து பேசும் வித்தையைக் கற்றுக்கொள்வீர்கள். அனுபவ அறிவால் முன்னேற்றம் உண்டாகும். அதிகாரப் பதவியில் இருப்பவர்கள் அறிமுகமாவார்கள். புதுரக ஆடை, ஆபரணங்கள் வாங்குவீர்கள். பழைய வாகனத்தை மாற்றி புது வாகனம் வாங்குவீர்கள். தந்தை வழியில் உதவிகள் உண்டு. கடந்த ஒருமாத காலமாக உங்கள் ராசிக்கு 2ல் அமர்ந்துகொண்டு கண், காது மற்றும் பல்வலியைத் தந்த சூரியன் 3ம் வீட்டில் நுழைவதால் அரசால் அனுகூலம் உண்டு. அரசுக் காரியங்கள் விரைந்து முடியும். வழக்குகளும் சாதகமாகும். அடிமனதில் தைரியம் பிறக்கும். பழைய நண்பர்கள் உதவியாக இருப்பார்கள். குடும்பத்தில் அமைதி உண்டாகும். உங்கள் ஆலோசனைகளை எல்லோரும் ஏற்றுக் கொள்வார்கள். ஜென்ம குரு நடைபெறுவதால் திடீரென்று அறிமுகமாகிறவர்களை அதிகம் நம்பாதீர்கள். கை, கால் வலிக்கும். குதிகாலில் வலி அதிகமாகும். சின்னச் சின்ன விபத்துகளும் வரும். கணவன்-மனைவிக்குள் இருக்கும் அந்தரங்க விஷயங்களையோ, கருத்து மோதல்களையோ வெளியாட்களிடம் சொல்லிக் கொண்டிருக்க வேண்டாம். ராசிநாதன் புதன் 25ந் தேதி முதல் சனியின் பிடியிலிருந்து விலகுவதால் அழகு, ஆரோக்யம் கூடும். உறவினர், நண்பர்கள் உங்களின் பெருந்தன்மையைப் புரிந்து கொள்வார்கள். வெளிவட்டாரத்தில் மதிக்கப்படுவீர்கள். சனிபகவான் 3ம் வீட்டில் வலுவாக அமர்ந்திருப்பதால் சிலர் அயல்நாடு சென்று வருவீர்கள். புது வாய்ப்புகளும், பொறுப்புகளும் தேடிவரும். 5ந் தேதி வரை செவ்வாய் சாதகமாக இல்லாததால் பிள்ளைகளால் டென்ஷன், வீடு, மனை வாங்குவதில் சிக்கல்கள் வந்துசெல்லும். ஆனால், 6ந் தேதி முதல் செவ்வாய் 6ம் வீட்டில் அமர்வதால் சகோதர வகையில் இருந்த மோதல்கள், சொத்துப் பிரச்னைகளெல்லாம் நீங்கும். அரசியல்வாதிகளே! மேலிடத்தில் உங்கள் கோரிக்கையை ஏற்றுக் கொள்வார்கள். மக்களுக்கு நெருக்கமாவீர்கள். கன்னிப் பெண்களே! நீண்ட நாள் கனவு நனவாகும். போட்டித் தேர்வு, நேர்முகத் தேர்வில் வெற்றி பெறுவீர்கள். வேலை கிடைக்கும். கல்யாணம் கூடி வரும். மாணவ, மாணவிகளே! உற்சாகமாகக் காணப்படுவீர்கள். விளையாட்டில் பதக்கம் உண்டு. கேது வலுவாக 6ம் இடத்திலேயே தொடர்வதால் வியாபாரத்தில் புது முதலீடுகள் செய்ய பண உதவிகள் கிடைக்கும். பங்குதாரர்கள் உங்களைப் புரிந்து கொள்வார்கள். பழைய வாடிக்கையாளர்களும் தேடிவருவார்கள். வேற்று மதம், வேற்று மாநிலத்தைச் சேர்ந்த வேலையாட்களால் ஆதாயமடைவீர்கள். மரம், இரும்பு, வாகன வகைகளால் லாபம் அதிகரிக்கும். உத்யோகத்தில் உங்களைப் பற்றிய விமர்சனங்கள் உண்டாகும். சட்ட விதிகளை மீறி யாருக்கும் உதவ வேண்டாம். அதிகாரிகளால் அலைக்கழிக்கப்பட்டாலும், சக ஊழியர்களால் உதவிகள் உண்டு. கலைத்துறையினரே! உங்களின் படைப்புகள் பலராலும் பேசப்படும். புது வாய்ப்புகளும் தேடிவரும். விவசாயிகளே! நிலப்பராமரிப்புச் செலவுகள் அதிகரிக்கும். ஆனால் மகசூல் பெருகும். அரசாங்கத்தால் ஆதாயம் உண்டாகும். கனி மற்றும் எண்ணெய் வித்துக்களால் லாபமடைவீர்கள். பரபரப்பாக காணப்பட்டாலும் சவால்களில் வெற்றி பெறும் மாதமிது. ராசியான தேதிகள்: நவம்பர் 18, 19, 20, 21, 27, 29, 30 டிசம்பர் 2, 4, 6, 7, 8, 9, 15. சந்திராஷ்டம தினங்கள்: டிசம்பர் 10, 11 மற்றும் 12ந் தேதி காலை 7 மணி வரை வீண் வாக்குவாதங்களை தவிர்ப்பது நல்லது. பரிகாரம்: நாமக்கல் ஆஞ்சநேயரை தரிசித்து வாருங்கள். "எளியாரை வலியார் அடித்தால், வலியாரைத் தெய்வம் அடிக்கும்" என்பதை அனுபவ பூர்வமாக உணர்ந்த நீங்கள், வசதி வாய்ப்புகள் வந்தாலும் ஏழை எளியோரை மதிப்பவர்கள். ராகுபகவான் லாப வீட்டில் நீடிப்பதால் பல பிரச்னைகளையும் எதிர்கொள்ளும் தைரியம் கிடைக்கும். கடன் உதவி எதிர்பார்த்த வகையில் வந்து சேரும். வி.ஐ.பிகளின் நட்பு கிடைக்கும். வெளிநாட்டிலிருக்கும் நண்பர்களால் உதவிகள் உண்டு. பழைய இனிய அனுபவங்களை நினைவுகூர்ந்து மகிழ்வீர்கள். ஹிந்தி, தெலுங்கு பேசுபவர்களால் திடீர் திருப்பம் உண்டாகும். சிறுகச் சிறுக சேமித்து வைத்ததில் சின்னதாக ஒரு இடம் வாங்க முயற்சி செய்வீர்கள். மூத்த சகோதர, சகோதரிகளால் ஆதாயம் உண்டு. ராசிநாதன் சுக்கிரன் சாதகமான நட்சத்திரங்களில் சஞ்சரிப்பதால் பழுதாகிக் கிடந்த மின்னணு, மின்சார சாதனங்களை மாற்றுவீர்கள். வீட்டை விரிவுபடுத்துவது, அழகுப்படுத்துவதில் ஈடுபடுவீர்கள். புதனும் சாதகமான வீடுகளில் செல்வதால் உறவினர், நண்பர்களின் வருகையால் வீடு களைகட்டும். ஆனால், உங்கள் ராசிக்குள்ளேயே கடந்த ஒருமாத காலமாக அமர்ந்து உங்களை கோபப்பட வைத்த சூரியன் இப்போது 2ல் அமர்ந்திருப்பதால் கோபமும், அலைச்சலும் ஓரளவு குறையும். கண்வலி, காதுவலி வரக்கூடும். பற்பசை, சோப்பு, ஷாம்பு இவற்றையெல்லாம் அடிக்கடி மாற்றிக் கொண்டிருக்காதீர்கள். 5ந் தேதி வரை சப்தமாதிபதி செவ்வாய் 4ல் உச்சம் பெற்று அமர்ந்திருப்பதால் மனைவி உங்களுடைய புது முயற்சிகளுக்கு பக்கபலமாக இருப்பார். மனைவி வழி உறவினர்கள் மத்தியிலும் செல்வாக்கு உயரும். சொத்து வாங்குவது, விற்பது லாபகரமாக அமையும். ஆனால், 6ந் தேதி முதல் செவ்வாய் 5ம் இடத்தில் அமர்வதால் பிள்ளைகளிடம் உங்களின் கோபத்தை காட்டிக் கொண்டிருக்காதீர்கள். கர்ப்பிணிப் பெண்கள் எடைமிகுந்த பொருட்களை சுமக்க வேண்டாம். பாதச்சனி தொடர்வதால் மற்றவர்களை விமர்சித்துப் பேச வேண்டாம் – பிரச்னைகள் வரக்கூடும். அரசியல்வாதிகளே! சகாக்களின் ஒத்துழைப்பு சுமாராக இருக்கும். தலைமையைப் பற்றிய ரகசியங்களை யாரிடமும் சொல்லிக் கொண்டிருக்காதீர்கள். கன்னிப் பெண்களே! உங்களின் புது முயற்சியை பெற்றோர் ஆதரிப்பார்கள். மாணவ, மாணவிகளே! டி.வி. பார்த்துக் கொண்டே படிப்பது, பாட்டு கேட்டுக் கொண்டே எழுதுவது, படுத்துக் கொண்டே படிப்பதெல்லாம் இனி வேண்டாம். பொறுப்பாக படியுங்கள். புதியவரின் நட்பால் உற்சாகமடைவீர்கள். வியாபாரத்தில் சில மாற்றங்கள் செய்வீர்கள். விளம்பரத்தையும் பயன்படுத்துவீர்கள். வேலையாட்களிடம் வியாபார ரகசியங்களை சொல்லிக் கொண்டிருக்காதீர்கள். பங்குதாரர்களை பகைத்துக் கொள்ளாதீர்கள். புது ஒப்பந்தங்களால் லாபம் பெருகும். பூ, தேங்காய் மண்டி, செங்கல் சூளை வகைகளால் லாபமடைவீர்கள். உத்யோகத்தில் அதிகாரிகளிடம் அதிக உரிமை எடுத்துக் கொள்ள வேண்டாம். உங்களுக்குக் கீழ் பணியாற்றும் ஊழியர்களிடம் போராடி வேலை வாங்க வேண்டி வரும். விவசாயிகளே! நவீன ரக விதைகளை பயன்படுத்தி விளைச்சலை அதிகப்படுத்தப் பாருங்கள். எதிர்பார்த்த பட்டா வந்து சேரும். கலைத்துறையினரே! பொது நிகழ்ச்சிகளில் தலைமை தாங்கும் அளவிற்கு பிரபலமாவீர்கள். சம்பள பாக்கி கைக்கு வரும். தடைகள் பல வந்தாலும் தன்னம்பிக்கையுடன் செயல்பட்டு கரையேறும் மாதமிது. ராசியான தேதிகள்: நவம்பர் 19, 20, 21, 22, 23, 29, 30, டிசம்பர் 1, 2, 4, 8, 9, 10. சந்திராஷ்டம தினங்கள்: நவம்பர் 16 மற்றும் டிசம்பர் 12ந் தேதி காலை மணி 7 முதல் 13, 14ந் தேதி காலை 9.30 மணி வரை தாழ்வுமனப்பான்மை வந்து நீங்கும். பரிகாரம்: திருத்தணி முருகனை தரிசித்து வணங்கி வாருங்கள். அன்னதானம் செய்யுங்கள். ஓடு மீன் ஓட உறுமீன் வரும் அளவும் வாடி இருக்கும் கொக்கைப் போல்" காலம் நேரம் கனிந்து வரும்வரை காத்திருந்து காய் நகர்த்துவதில் வல்லவர் நீங்கள். உங்கள் ராசிநாதன் செவ்வாய் சாதகமான வீடுகளிலும், சாதகமான நட்சத்திரங்களிலும் இந்த மாதம் முழுக்க சென்றுகொண்டிருப்பதால் எதிலும் உங்கள் கை ஓங்கும். உங்களுடைய அறிவுத் திறமையை வெளிப்படுத்த நல்ல வாய்ப்புகள் கிடைக்கும். அனுபவ அறிவை பயன்படுத்தி முன்னேறுவீர்கள். உறவினர்கள் மற்றும் சகோதரர்களின் குடும்ப பிரச்னையை தீர்த்து வைப்பீர்கள். வழக்கில் வெற்றி பெறுவீர்கள். வீடு, மனை வாங்கும் யோகம் உண்டாகும். வேலைக்கு விண்ணப்பித்திருந்தவர்களுக்கு வேலை கிடைக்கும். ரியல் எஸ்டேட், கன்ஸ்ட்ரக்ஷன் மூலமாக திடீர் பணவரவு உண்டு. உடன்பிறந்தவர்கள் உங்களின் முக்கியத்துவத்தையும், உண்மையான பாசத்தையும் உணர்ந்து கொள்வார்கள். ராசிக்குள் அமர்ந்திருக்கும் சனியுடன் இந்த மாதம் முழுக்க சூரியனும் இணைந்திருப்பதால் முன்கோபம் அதிகமாகும். வேலைச்சுமையால் டென்ஷன் இருந்து கொண்டேயிருக்கும். அரசுக்குச் செலுத்த வேண்டிய வரிகளில் தாமதம் வேண்டாம். அவ்வப்போது ஒற்றைத்தலைவலி, மூச்சுத் திணறல், வாயுத் தொந்தரவால் நெஞ்சு எரிச்சல், ஒருவித பதட்டம் வந்து செல்லும். சின்னச் சின்ன உடற்பயிற்சி, நடைப்பயிற்சி மேற்கொள்வது நல்லது. சுக்கிரன் சாதகமான வீடுகளில் செல்வதால் திருமணத் தடைகள் நீங்கும். வாகனத்தை சீர் செய்வீர்கள். புண்ணியத் தலங்களுக்குச் சென்று வருவீர்கள். மனைவிவழியில் உதவிகள் உண்டு. அரசியல்வாதிகளே! உட்கட்சி பூசல் வெடிக்கும். அநாவசியமாக யாருக்காகவும் எந்த உறுதிமொழியும் தரவேண்டாம். கன்னிப் பெண்களே! காதல் குழப்பங்கள் நீங்கும். கூடுதல் மொழி கற்றுக்கொள்ள முயற்சி செய்வீர்கள். மாணவ, மாணவிகளே! சமயோசித புத்தியை பயன்படுத்தி முன்னேறப் பாருங்கள். பழைய நண்பர்களை சந்திப்பீர்கள் குரு சாதகமாக இருப்பதால் புதுமுதலீடு செய்து வியாபாரத்தை விரிவுபடுத்துவீர்கள். இங்கிதமாகப் பேசி வாடிக்கையாளர்களைக் கவருவீர்கள். அயல்நாட்டுத் தொடர்புடைய நிறுவனத்துடன் புது ஒப்பந்தம் செய்யும் வாய்ப்பு உண்டாகும். பதிப்பகம், கம்ப்யூட்டர் உதிரி பாகங்கள், ஆடை வடிவமைப்பு மூலம் ஆதாயமடைவீர்கள். பங்குதாரர்களின் ஒத்துழைப்பு சுமாராக இருக்கும். உத்யோகத்தில் உங்களின் நீண்டநாள் கோரிக்கைகள் நிறைவேறும். ஆனால், ராகு 10ல் நீடிப்பதால் அலைச்சலும், இடமாற்றமும், வேலைச் சுமையும் ஒருபக்கம் இருந்தாலும் பழைய அதிகாரி உதவியாக இருப்பார். சகஊழியர்களில் ஒருசாரார் உங்களுக்கு ஆதரவாகவும், மற்றொருசாரார் உங்களுக்கு எதிராகவும் செயல்பட வாய்ப்பிருக்கிறது. கலைத்துறையினரே! அதிரடி சலுகையுடன் எதிர்பார்த்த வாய்ப்புகளும் தேடிவரும். விவசாயிகளே! விளைச்சல் மந்தமாக இருக்கும். புது இடத்தில் ஆழ்குழாய் கிணறு அமைப்பீர்கள். கரும்பு, சவுக்கு, தேக்கு வகைகளால் லாபமடைவீர்கள். கோபத்தை குறைத்துக் கொண்டு, ஆரோக்யத்தில் கூடுதல் கவனம் செலுத்த வேண்டிய மாதமிது. ராசியான தேதிகள்: நவம்பர் 22, 23, 24, 25, டிசம்பர் 1, 2, 3, 4, 5, 10, 11. சந்திராஷ்டம தினங்கள்: நவம்பர் 17, 18 மற்றும் டிசம்பர் 14ந் தேதி காலை மணி 9.30 முதல் 15ந் தேதி வரை தேவையற்ற அலைச்சல்கள் அதிகரிக்கும். பரிகாரம்: காஞ்சிபுரம் காமாட்சி அம்மனை தரிசித்து வாருங்கள். தந்தையிழந்த குழந்தைக்கு உதவுங்கள். உற்றார் தின்றால் பற்றாய் விளையும், ஊரார் தின்றால் வேராய் விளையும்" என்பதை அறிந்த நீங்கள், சொந்த பந்தங்களை விட அண்டை அசலாருக்கு அதிகம் கொடுத்து உதவுவீர்கள். கேது 3ம் இடத்தில் வலுவாக அமர்ந்திருப்பதால் சவால்கள், விவாதங்களில் வெற்றி பெறுவீர்கள். ஆன்மிக அறிஞர்களின் நட்பு கிடைக்கும். வீரியத்தைவிட காரியம்தான் முக்கியம் என்பதை உணருவீர்கள். கடந்த காலத்தில் ஏற்பட்ட சுகமான அனுபவங்களை நினைவுகூர்ந்து மகிழ்வீர்கள். வெளிவட்டாரத்திலும் மதிப்பு, மரியாதை கூடும். ஷேர்மூலம் பணம் வரும். அயல்நாட்டில் இருக்கும் நண்பர்களால் ஆதாயம் உண்டு. சுக்கிரன் சாதகமான வீடுகளில் செல்வதால் உங்களின் தோற்றப்பொலிவு கூடும். கவர்ச்சிகரமாகப் பேசி எல்லோரையும் ஈர்ப்பீர்கள். பணவரவு திருப்திகரமாக இருக்கும். பூர்வ புண்ணியாதிபதியான செவ்வாய் சாதகமான நட்சத்திரத்தில் செல்வதால் சாதிக்கும் வல்லமை உண்டாகும். பிள்ளைகள் உங்கள் அருமையைப் புரிந்து கொள்வார்கள். பூர்வீக சொத்துப் பங்கை கேட்டு வாங்குவீர்கள். குலதெய்வப் பிரார்த்தனையை குடும்பத்தினருடன் சென்று நிறைவேற்றுவீர்கள். உடன்பிறந்தவர்கள் உறுதுணையாக இருப்பார்கள். அக்கம்பக்கம் வீட்டாரின் ஆதரவும் பெருகும். இந்த மாதம் முழுக்க உங்களின் பாக்யாதிபதியான சூரியன் 12ம் வீட்டில் மறைந்திருப்பதால் செலவுகள் கட்டுக்கடங்காமல் போகும். திடீர் பயணங்கள் அதிகரிக்கும். தந்தையாருக்கு உடல் அசதி, சோர்வு வந்து நீங்கும். அரசுக் காரியங்கள் தாமதமாக முடியும். ராசிநாதனான குரு 10ல் தொடர்வதால் பல வேலைகளையும் நீங்களே பார்க்க வேண்டிவரும். உங்களைப் பற்றிய வதந்திகளை சிலர் பரப்புவார்கள். வங்கிக் காசோலையில் முன்னரே கையொப்பமிட்டு வைக்க வேண்டாம். ஏழரைச் சனி தொடர்வதால் அவ்வப்போது தூக்கம் குறையும். கடன் பிரச்னையால் சேர்த்து வைத்த கௌரவத்திற்கு பங்கம் வந்துவிடுமோ என்ற அச்சம் இருந்துகொண்டிருக்கும். கன்னிப் பெண்களே! காதல் விவகாரத்தில் தள்ளியிருங்கள். கெட்ட நண்பர்களிடமிருந்து விடுபடுவீர்கள். ஆடை, அணிகலன் சேரும். மாணவ, மாணவிகளே! சாதித்துக் காட்ட வேண்டுமென்ற வேகம் இருந்தால் மட்டும் போதாது அதற்கான உழைப்பு வேண்டும். ஒருமுறை படித்து விட்டு விடாமல், எழுதிப் பார்த்து நினைவில் நிறுத்துவது நல்லது. வியாபாரத்தில் கணிசமாக லாபம் உயரும். வேலையாட்கள் உங்களிடமிருந்து தொழில் யுக்திகளை கற்றுக் கொள்வார்கள். புது முதலீடுகள் பற்றி யோசிப்பீர்கள். பழைய பாக்கிகளை போராடி வசூலிக்க வேண்டிவரும். பங்குதாரர்கள் உங்கள் ஆலோசனைகளை முதலில் மறுத்தாலும் பிறகு ஏற்றுக்கொள்வார்கள். கடையை இருக்கும் இடத்திலேயே தொடர்வது நல்லது. புரோக்கரேஜ், எலக்ட்ரானிக்ஸ், போர்டிங், லாட்ஜிங் வகைகளால் லாபமடைவீர்கள். உத்யோகத்தில் என்னதான் உண்மையாக உழைத்தாலும் எந்த பலனும் இல்லையே என்று ஆதங்கப்படுவீர்கள். சக ஊழியர்கள் விடுப்பு எடுப்பதால் வேலைச்சுமை அதிகமாகும். புது உத்யோக வாய்ப்புகள் வந்தாலும் பொறுத்திருந்து செயல்படுவது நல்லது. கலைத்துறையினரே! உங்களின் படைப்புத்திறன் வளரும். மூத்த கலைஞர்களிடம் சில நுணுக்கங்களை கற்றுத் தெளிவீர்கள். விவசாயிகளே! பக்கத்து நிலத்துக்காரரை அனுசரித்துப் போங்கள். மாற்றுப் பயிரால் லாபமடைவீர்கள். எதிர்பார்த்தவற்றில் ஒருசில நிறைவேறும் மாதமிது. ராசியான தேதிகள்: நவம்பர் 16, 17, 18, 24, 25, 26, 27, 28, டிசம்பர் 4, 5, 6, 12, 13, 14. சந்திராஷ்டம தினங்கள்: நவம்பர் 19, 20 மற்றும் 21ந் தேதி காலை மணி 10.15 வரை முடிவுகள் எடுப்பதில் குழப்பம் வந்து நீங்கும். பரிகாரம்: கரூர் அருகேயுள்ள நெரூர் சதாசிவ பிரம்மேந்திரரின் ஜீவசமாதியை தரிசித்து வாருங்கள். நிலத்திற்கு தகுந்தாற்போல்தான் கனியின் சுவை அமையும், குலத்திற்கு தகுந்தாற்போல்தான் குணமும் இருக்கும்" என்பதை அறிந்த நீங்கள் தராதரம் அறிந்து பழகுவீர்கள். இந்த மாதம் முழுக்க சூரியன் லாபவீட்டில் நிற்பதால் புதிய திட்டங்கள் நிறைவேறும். மேல்மட்ட அரசியல்வாதிகள் உதவுவார்கள். சி.எம்.டி.ஏ., எம்.எம்.டி.ஏ ப்ளான் அப்ரூவல் கிடைத்து வீடு கட்டத் தொடங்குவீர்கள். அரசால் அனுகூலம் உண்டாகும். அரசியலில் செல்வாக்கு கூடும். பொது விழாக்கள், சுப நிகழ்ச்சிகளில் முதல் மரியாதை கிடைக்கும். வழக்கில் வெற்றி உண்டு. புது பதவிக்கு உங்களுடைய பெயர் பரிந்துரை செய்யப்படும். ராஜ கிரகங்களான சனியும், குருவும் சாதகமாக இருப்பதால் ராஜதந்திரமாக சில முக்கிய முடிவுகள் எடுப்பீர்கள். பிரபலங்களுக்கு நெருக்கமாவீர்கள். ஷேர் மூலம் பணம் வரும். வேலைக்கு விண்ணப்பித்து காத்திருந்தவர்களுக்கு நல்ல நிறுவனத்திலிருந்து அழைப்பு வரும். வேற்றுமதம், மொழி, இனத்தவர்களால் பயனடைவீர்கள். புதுவீடு கட்டிக் குடிபுகுவீர்கள். கைமாற்றாகவும், கடனாகவும் வாங்கியிருந்த பணத்தை ஒருவழியாக தந்து முடிப்பீர்கள். புதனும், சுக்கிரனும் சாதகமான வீடுகளில் செல்வதால் பணப் புழக்கம் அதிகமாகும். குடும்பத்தில் சந்தோஷமான சூழ்நிலை உருவாகும். புது டிசைனில் ஆபரணம் வாங்குவீர்கள். உறவினர், நண்பர்கள் வீட்டு விசேஷங்களை எடுத்து நடத்துவீர்கள். 5ந் தேதிவரை செவ்வாய் ராசியிலேயே உச்சம் பெற்று அமர்ந்திருப்பதால் உடன்பிறந்தவர்களின் ஒத்துழைப்பு அதிகரிக்கும். பாதிப்பணம் தந்து முடிக்கப்படாமல் இருந்த சொத்தை மீதித் தொகை தந்து பத்திரப் பதிவு செய்வீர்கள். சர்ப்பக் கிரகங்கள் சாதகமாக இல்லாததால் வீண் செலவு கள், பல்வலி, கண் எரிச்சல் வந்துபோகும். நீங்கள் சாதாரணமாகப் பேசுவதைக்கூட சிலர் வேறு அர்த்தத்தில் புரிந்துகொள்ள வாய்ப்பிருக்கிறது. எனவே, பேச்சில் நிதானம் அவசியம். அரசியல்வாதிகளே! மதிப்பு கூடும். கட்சியில் உங்களைப் பற்றிய சலசலப்பு நீங்கும். எதிர்க்கட்சிக்காரர்கள் உதவுவார்கள். கன்னிப் பெண்களே! உங்களின் கனவுகள் நனவாகும். பள்ளி மற்றும் கல்லூரி காலத் தோழியை சந்திப்பீர்கள். பெற்றோர் உங்களை புரிந்து கொள்வார்கள். மாணவ, மாணவிகளே! மதிப்பெண் கூடும். பெற்றோர் நீங்கள் நீண்ட நாட்களாக கேட்ட பொருளை வாங்கித் தந்து உற்சாகப்படுத்துவார்கள். விளையாட்டுப் போட்டிகளில் பதக்கம் வெல்வீர்கள். வியாபாரத்தில் சில தந்திரங்களைக் கற்றுக் கொள்வீர்கள். பற்று வரவு உயரும். சந்தை நிலவரம் அறிந்து அதற்கேற்ப முதலீடு செய்வீர்கள். கடையை விரிவுபடுத்துவீர்கள். பெயர்ப் பலகையை நவீனமாக அமைப்பீர்கள். இரும்பு, கெமிக்கல், பிளாஸ்டிக் வகைகளால் லாபமடைவீர்கள். வாடிக்கையாளர்களின் எண்ணிக்கை அதிகரிக்கும். உத்யோகத்தில் பணிகளை விரைந்து முடிப்பீர்கள். உங்களின் நிர்வாகத் திறமை கூடும். பாரபட்சமாக நடந்து கொண்ட அதிகாரி உங்களைப் பாராட்டும்படி நிலைமை சீராகும். கலைத்துறையினரே! உங்களின் கற்பனைத் திறமைக்கு நல்ல வரவேற்பு கிடைக்கும். பொது நிகழ்ச்சிகளில் பங்கேற்பீர்கள். விவசாயிகளே! உற்சாகத்துடன் காணப்படுவீர்கள். தரிசு நிலங்களையும் இயற்கை உரத்தால் பக்குவப்படுத்தி விளையச் செய்வீர்கள். கரும்பு, கிழங்கு வகைகளால் லாபமடைவீர்கள். செல்லும் இடமெல்லாம் சிறப்பு பெறும் மாதமிது. ராசியான தேதிகள்: நவம்பர் 17, 18, 19, 20, 27, 28, 29, 30, டிசம்பர் 2, 6, 8, 9, 15. சந்திராஷ்டம தினங்கள்: நவம்பர் 21ந் தேதி காலை மணி 10.15 முதல் 22 மற்றும் 23ந் தேதி மாலை 6 மணி வரை எதிலும் உணர்ச்சிவசப்படாமல் இருப்பது நல்லது. பரிகாரம்: திருவள்ளூர், அரக்கோணத்திற்கு அருகேயுள்ள சோளிங்கர் நரசிம்மரை தரிசித்து வாருங்கள். "புதருக்குள் இருக்கும் இரு பறவைகளை விட கையில் இருக்கும் ஒரு பறவையே மேல்" என நினைக்கும் நீங்கள் வேகமாகவும், விவேகமாகவும் செயல்படுவதில் வல்லவர்கள். உங்கள் ராசிக்கு 10ம் வீட்டிற்குள் சூரியன் நுழைந்திருப்பதால் சவாலான காரியங்களையும் சிறப்பாக முடித்துக் காட்டுவீர்கள். உங்களின் நிர்வாகத் திறன் அதிகரிக்கும். அரசு காரியங்கள் விரைந்து முடியும். சிலருக்கு புது வேலையும் கிடைக்கும். வழக்குகள் சாதகமாகும். உங்களின் பிரபல யோகாதிபதியான சுக்கிரன் இந்த மாதம் முழுக்க சாதகமான நட்சத்திரங்களில் சென்று கொண்டிருப்பதால் ஓரளவு பணவரவு உண்டு. சுபச் செலவுகள் அதிகமாகும். தாய்வழியில் ஒத்துழைப்பு அதிகரிக்கும். உங்களின் பூர்வ புண்யாதிபதியான புதனும் சாதகமான வீடுகளில் செல்வதால் பிள்ளைகள் உங்கள் அறிவுரையை ஏற்றுக் கொள்வார்கள். பழைய உறவினர், நண்பர்களை சந்தித்து மனம் விட்டுப் பேசி மகிழ்வீர்கள். 5ந் தேதி வரை செவ்வாய் ராசிக்கு 12ல் நிற்பதால் சொத்துப் பிரச்னை சுமுகமாகும். ஆனால், 6ந் தேதி முதல் செவ்வாய் உங்கள் ராசிக்குள்ளேயே அமர்வதால் சின்ன சின்ன விபத்துகள், ரத்தத்தில் ஹீமோகுளோபின் குறைபாடு, முன்கோபம், இளைய சகோதர வகையில் மனத்தாங்கல், உடல் உஷ்ணத்தால் கட்டி என்று வந்துபோகும். நிழல் கிரகமான ராகுவும், கேதுவும் சரியில்லாததால் ருசிக்காக சாப்பிடாமல் பசிக்காக சாப்பிடுவது நல்லது. வீண் சந்தேகத்தை தவிர்க்கப்பாருங்கள். பழைய இழப்புகள், ஏமாற்றங்களை அசைபோட்டு தூக்கத்தை கெடுத்துக் கொள்ள வேண்டாம். அரசியல்வாதிகளே! கட்சி ரகசியங்களை மூத்த தலைவர் உங்களிடம் பகிர்ந்து கொள்வார். கன்னிப் பெண்களே! பெற்றோருடன் கலந்தாலோசித்து வருங்காலம் குறித்து சில திட்டங்கள் தீட்டுவீர்கள். வேற்று மதத்தை சேர்ந்தவர்கள் நண்பர்களாக அறிமுகமாவார்கள். மாணவ,மாணவிகளே! அலட்சியமாக கடைசி நேரத்தில் படித்துக் கொள்ளலாம் என்றிருக்க வேண்டாம். மொழிப் பாடங்களில் கூடுதல் கவனம் செலுத்தப்பாருங்கள். வியாபாரத்தில் போட்டிகளையும் தாண்டி லாபம் சம்பாதிப்பீர்கள். முக்கிய வேலைகளை வேலையாட்களை நம்பி ஒப்படைக்க வேண்டாம். நீங்களே நேரடியாக சென்று முடிப்பது நல்லது. வெளி மாநிலத்தை சார்ந்தவர்களை வேலைக்கு வைக்கும் போது கவனமாக இருங்கள். பங்குதாரர்களால் நிம்மதி குறையும். எண்ணெய், எரிபொருள், கமிஷன் வகைகளால் லாபம் அதிகரிக்கும். பங்குதாரர்கள் உதவுவார்கள். உத்யோகத்தில் வேலைச்சுமை அதிகமாகிக் கொண்டே போகும். கூடுதல் நேரம் ஒதுக்கி உழைத்தாலும் நல்ல பெயர் இல்லையேயென அவ்வப்போது புலம்புவீர்கள். அதிகாரிகளையும், சக ஊழியர்களையும் பாராட்டிப் பேச கற்றுக் கொள்ளுங்கள். எதிர்பார்த்த சலுகைகள் சற்று தாமதமாகும். கலைத்துறையினரே! மூத்த கலைஞர்களின் நட்பால் சாதிப்பீர்கள். சம்பள பாக்கி கைக்கு வரும். விவசாயிகளே! வாய்க்கால், வரப்புச் சண்டையெல்லாம் பெரிது படுத்திக் கொண்டிருக்காதீர்கள். விளைச்சலில் கூடுதல் கவனம் செலுத்தப்பாருங்கள். மாற்றுப் பயிரிடுங்கள் லாபம் அதிகமாகும். தன் பலம் பலவீனத்தை உணரும் மாதமிது. ராசியான தேதிகள்: நவம்பர் 19, 20, 21, 22, 29, 30, டிசம்பர் 1, 2, 8, 9, 10, 11, 12, 13. சந்திராஷ்டம தினங்கள்: நவம்பர் 23ந் தேதி மாலை 6 மணி முதல் 24 மற்றும் 25 ஆகிய தேதிகளில் மனதில் இனம்புரியாத பயம் வந்து போகும். பரிகாரம்: மதுரை மீனாட்சி அம்மனை தரிசித்து வணங்கி வாருங்கள். மூட்டை தூக்கும் தொழிலாளிக்கு உதவுங்கள். காட்டுக்குப் புலி ஆதரவு, புலிக்கு காடு ஆதரவு" என்ற பழமொழியை அறிந்து வைத்திருக்கும் நீங்கள், ஒரு வட்டத்திற்குள்ளே நில்லாமல் தேசமெங்கும் சுற்றுவீர்கள். ராசிநாதன் குரு 7ம் இடத்திலும், நிழல் கிரகமான ராகு 6ம் வீட்டிலும் வலுவாக அமர்ந்திருப்பதால் பெரிய முயற்சிகள் நல்ல விதத்தில் முடிவடையும். நாடாளுபவர்களால் பாராட்டப்படுவீர்கள். குடும்பத்தில் உங்கள் கை ஓங்கும். உங்களுடைய ஆலோசனைகளை எல்லோரும் ஏற்றுக் கொள்வார்கள். குழந்தை பாக்யம் கிடைக்கும். திருமணம் தள்ளிப் போனவர்களுக்கு அது கூடிவரும். வேற்றுமதத்தை சார்ந்தவர்களால் உங்கள் வாழ்க்கைத் தரம் உயரும். 5ந் தேதி வரை உங்களின் தன, பாக்யாதிபதியான செவ்வாய் சாதகமாக இருப்பதால் தைரியம் பிறக்கும். வீடு, மனை வாங்குவீர்கள். வங்கிக் கடன் உதவியும் கிடைக்கும். வழக்கில் நல்ல தீர்ப்பு வரும். ஆனால், 6ந் தேதி முதல் செவ்வாய் 12ல் மறைவதால் திடீர் பயணங்கள், கட்டுப்படுத்த முடியாதபடி செலவினங்கள், தூக்கமின்மை, கனவுத் தொல்லை வந்துபோகும். சூரியன் 9ம் வீட்டில் நுழைந்திருப்பதால் தந்தையாரின் உடல்நிலை பாதிக்கும். அவரை பகைத்துக் கொள்வீர்கள். சேமிப்புகள் கரையும். பணப்பற்றாக்குறையும் தலைதூக்கும். புதன் சாதகமாக இருப்பதால் கனிவாகப் பேசுவீர்கள். பழைய பிரச்னைகளுக்கும் தீர்வு கிடைக்கும். பூர்வீகச் சொத்தில் மராமத்துப் பணிகள் செய்வீர்கள். சொந்த பந்தங்களின் அன்புத் தொல்லைகள் குறையும். சுக்கிரன் சாதகமான வீடுகளில் செல்வதால் ஷேர் மூலம் பணம் வரும். பணப்புழக்கமும் அதிகரிக்கும். வெள்ளிப் பொருட்கள், விலை உயர்ந்த ரத்தினங்கள், ஆபரணங்கள் வாங்குவீர்கள். வெளிநாட்டில், அண்டை மாநிலத்தில் இருக்கும் பழைய நண்பர்கள் உதவுவார்கள். 12ம் வீட்டில் கேது நிற்பதால் வீடு மாறவேண்டிய சூழ்நிலை உருவாகும். குலதெய்வக் கோயிலை புதுப்பிக்க உதவுவீர்கள். கோயில் கும்பாபிஷேகத்தையும் முன்னின்று நடத்துவீர்கள். மாணவ, மாணவிகளே! நினைவாற்றல் அதிகரிக்கும். சக மாணவர்களின் சந்தேகங்களையும் தீர்த்து வைப்பீர்கள். ஆசிரியர் உங்களின் புத்திசாலித்தனத்தைப் பாராட்டுவார். விளையாட்டுப் போட்டிகளில் வெற்றி உண்டு. அரசியல்வாதிகளே! தொகுதி மக்கள் நலனில் அதிக அக்கறை காட்டுங்கள். கன்னிப் பெண்களே! உயர்கல்வியில் ஆர்வம் உண்டாகும். நல்லவர்களின் நட்பு கிடைக்கும். பெற்றோரின் ஆசைகளை நிறைவேற்றுவீர்கள். வியாபாரத்தை நவீனமாக்குவீர்கள். முக்கிய சாலைக்கு கடையை மாற்ற திட்டமிடுவீர்கள். சிலர் சொந்த இடம் வாங்கி கடையை மாற்றுவீர்கள். வாடிக்கையாளர்கள் உங்கள் மனங்கோணாமல் நடத்து கொள்வார்கள். பங்குதாரர்கள் பணிந்து வருவார்கள். வேலையாட்களிடம் கறாராக இருங்கள். நகை, ஜவுளி, ஆட்டோ மொபைல் உதிரி பாகங்கள், கன்சல்டன்சி வகைகளால் முன்னேற்றம் உண்டு. உத்யோகத்தில் தொல்லை தந்த மேலதிகாரி உங்களை நம்பி முக்கிய பொறுப்புகளை ஒப்படைப்பார். சக ஊழியர்களுக்காக உயரதிகாரியிடம் பரிந்து பேசுவீர்கள். வேறு நல்ல வாய்ப்புகளும் தேடி வரும். கலைத்துறையினரே! பிரபலமாவீர்கள். உங்களின் திறமையை வெளிப்படுத்த நல்ல வாய்ப்புகள் வரும். விவசாயிகளே! விளைச்சல் இரட்டிப்பாகும். நவீனயுக்திகளை கையாளுவீர்கள். ஊரில் மதிப்பு, மரியாதை கூடும். தொட்டதெல்லாம் துலங்கி வெற்றி பெறும் மாதமிது. ராசியான தேதிகள்: நவம்பர் 16, 17, 18, 21, 22, 23, 24, டிசம்பர் 1, 2, 3, 4, 10, 11, 13, 15. சந்திராஷ்டம தினங்கள்: நவம்பர் 26, 27 மற்றும் 28ந் தேதி மாலை மணி 3.20 வரை வேலைச்சுமை அதிகரிக்கும். பரிகாரம்: கும்பகோணத்திற்கு அருகேயுள்ள பட்டீஸ்வரம் துர்க்கையை தரிசித்து வாருங்கள். கோயில் உழவாரப் பணிகளில் கலந்து கொள்ளுங்கள். 4564 - Rates : 0 Raasi Palan Vamsam 09-12-2016 – Sun TV Serial Episode Online 261547 - கொசுவர்த்தி சுருள்/ மேட் இவை இப்படி ஒரு நோயை ஏற்படுத்தும்! 5 - தியானம் செய்வதனால் ஏற்படும் நன்மைகள் 4 - Uravee Uyere 09-12-2016 – Polimer tv Serial 98133 - Arundhathi 09-12-2016 | Raj Tv Serial 2536 - Saravanan Meenakshi 09-12-2016 – Vijaytv Serial|Saravanan Meenatchi' (Meenakshi) season 3 341739 - பொடுகு தொல்லையில் இருந்து மிக எளிதில் தப்பிக்க வேண்டுமா? 18 - Deivamagal 09-12-2016 – Sun TV Serial Watch Online 541378 - 30 வயசுலயும் இளைமையாக | 30+ Age Sexy & Beauty Tips |Beauty Time # Tamil Home 63 - Solvathellam Unmai 09/12/16 – Zee Tamil Tv Show 118436 - ஏழு நாட்கள் தொடர்ந்து தேங்காய் தண்ணீர் குடித்தால் ஏற்படும் மாற்றம்! 47 - Nee Varuvai Ena 09-12-2016 – Polimer tv Serial 11704 - See all


text: {{Taxobox | image = Cardiospermum halicacabum 06.jpg | regnum = தாவரம் | unranked_divisio = பூக்குந்தாவரம் | unranked_classis = மெய்யிருவித்திலையி | unranked_ordo = ரோசிதுகள் | ordo = சாபின்டேல்ஸ் | familia = சாபின்டேஸி |subfamilia = சாபின்டாய்டியே | genus = கார்டியோஸ்பெர்மம் |species = ஹெலிகாகபம் |binomial = கார்டியோஸ்பெர்மம் ஹெலிகாகபம் " |binomial_authority = லி. |}} முடக்கொத்தான் அல்லது கொற்றான், முடர்குற்றான், முடக்கற்றான், முடக்கொற்றான், முடக்குத் தீர்த்தான், உழிஞை, முடக்கறுத்தான் (Cardiospermum halicacabum'') என்பது ஒரு மருத்துவ மூலிகைக் கொடியாகும். உடலில் ஏற்படும் முடக்குகளை வேரறுக்கும் தன்மை இருப்பதால், முடக்கறுத்தான் (முடக்கு+அறுத்தான்) எனப் பெயர் பெற்றது. இது வெப்பமண்டல மற்றும் துணை வெப்பமண்டல ஆபிரிக்கா மற்றும் ஆசியாவில் ஏராளமாக காணப்படும் உயரப் படரும் ஏறுகொடி ஆகும். இதன் பிளவுபட்ட இலைகள் மாற்றடுக்கில் அமைந்திருக்கும். மலர்கள் சிறிய வெள்ளை நிற இதழ்கள் கொண்டவை. இதன் காய்கள் பலூன் போன்ற அமைப்பை உடையவை, அவற்றை கைகளுக்கு இடையில் வைத்துத் தட்டும்போது பட்டாசு வெடிப்பதைப் போன்ற ஒலி உண்டாக்கும். இதன் காரணமாக சிறுவர்கள் இதன் காய்களை, ‘பட்டாசுக் காய்’ என்றும் ‘டப்பாசுக் காய்’ என்றும் அழைப்பதுண்டு. இக்கொடியின் வேர், இலை, விதை ஆகியன மருத்துவப் பயன்பாடுடையவை. இவை பெரும்பாலும் சாலையோரங்களிலும், ஆற்றோரங்களிலும் பரவலாக களைபோல வளர்ந்து இருப்பதைக் காணலாம். அது ஆன்டிடிராரிஹோலை மற்றும் ஹோமியோபதி மருத்துவம் ஆகியவற்றில் ஆய்வு செய்கின்றனர். தமிழ்நாட்டில் இதன் இலைகளை அரைத்து தோசை மாவுடன் கலந்து முடக்கத்தான் தோசை என்ற பெயரில் செய்வார்கள். பழங்காலத் தமிழகத்தில் போரின்போது அரண்களை முற்றுகையிடும்போது, அதன் அறிகுறியாக இதன் மலர்களை வீரர்கள் சூடிக்கொள்வார்களாம். உழிஞையின் பெயரில் உழிஞைத் திணை என்ற திணை அமைந்துள்ளது. படங்கள் மேற்கோள்கள் மூலிகைகள் மெய்யிருவித்திலையிகள் கொடிகள்


`3000 அடி உயரத்தில் அமைந்துள்ள வாக்குச்சாவடிகள்! - மின்னணு எந்திரத்துடன் மலைகளில் 3 மணி நேரம் பயணித்த அலுவலர்கள் | 3 Hour Trek For Election Teams To Reach Poll Booth Published: 11 Apr 2019 10 AM Updated: 11 Apr 2019 10 AM `3000 அடி உயரத்தில் அமைந்துள்ள வாக்குச்சாவடிகள்! - மின்னணு எந்திரத்துடன் மலைகளில் 3 மணி நேரம் பயணித்த அலுவலர்கள் நாடாளுமன்றத் தேர்தலுக்கான முதல் கட்ட வாக்குப்பதிவு இன்று நடைபெற்றுவருகிறது. 20 மாநிலங்களில் உள்ள 90 மக்களவைத் தொகுதிகளுக்கு, முதல்கட்ட வாக்குப்பதிவு தொடங்கியது. மாவோயிஸ்ட்டுகள் ஆதிக்கம் அதிகம் இருக்கும் மேற்கு வங்க மாநிலத்தில் தேர்தலை நடத்துவது, தேர்தல் அலுவலர்களுக்கு கடும் சிக்கலாக இருக்கும். மலைப்பிரதேசங்கள் நிறைந்த பகுதி என்பதால், அங்கு வாக்குச்சாவடி ஏற்படுத்துவது என்பது கடினமான காரியமாக உள்ளது. இந்நிலையில், புக்ஷா ஃபோர்ட் (Buxa Fort) பகுதியில் உள்ள 7000 வாக்காளர்களுக்காக காடுகள் மற்றும் மலைகளில் 3 மணி நேரம் பயணம் மேற்கொண்டு, 3 வாக்குச்சாவடிகளை ஏற்படுத்தியுள்ளனர். 3 தேர்தல் குழுவினர், சுமார் 3 முதல் 8 கிலோமீட்டர் பயணம் மேற்கொண்டு, வாக்குச்சாவடிகளை அடைந்துள்ளனர். இந்த வாக்குச்சாவடிகள், தரைமட்டத்திலிருந்து 3000 அடி உயரத்தில் உள்ளது. தேர்தல் நடத்துவதற்குத் தேவையான உபகரணங்களை 22 பணியாட்களை வைத்து சுமத்துகொண்டு, நேற்று மாலையே அந்தப் பகுதிக்குச் சென்றுவிட்டனர். இதுகுறித்து பேசியுள்ள தேர்தல் அலுவலர்கள், “இது, மிகப்பெரிய ஜனநாயகத் திருவிழா. அதைப் பாதுகாக்கும் வண்ணம் நாங்கள் இங்கு வந்துள்ளோம். வாக்காளர்களும் ஆர்வத்துடன் வாக்களிக்கக் காத்துள்ளனர். இந்த இடங்களுக்கு வருவதற்கு முன் போலீஸாரின் பாதுகாப்பைக் கோரியிருந்தோம். சமீபத்தில் இங்கு நடந்த உள்ளாட்சித் தேர்தலின்போது, கள்ள ஓட்டு போடுவதைத் தடுத்த தேர்தல் அதிகாரி ராஜ்குமார் ராய் ரயில் முன் தள்ளி கொலைசெய்யப்பட்டார். அதுபோன்ற சம்பவம் எங்களுக்கு நடக்காமல் இருக்க, பாதுகாப்பை உறுதிப்படுத்தக் கோரி இருந்தோம்'' என்றனர் அதேபோல, ஒடிஷா மாநிலத்தில் உள்ள துலாம் ராம்பூர் (Thuamul rampur) கிராமத்திற்கு மலைகள், ஆறுகளை எல்லாம் கடந்து செல்ல வேண்டும்.100 சதவிகிதம் வாக்குப்பதிவைக் குறிக்கோளாகக் கொண்டுள்ள தேர்தல் ஆணையம், அனைத்துப் பகுதிகளுக்கும் தேர்தல் அலுவலர்களை அனுப்பி, வாக்குப் பதிவை உறுதிசெய்கின்றனர். அந்த வகையில் துலாம் ராம்பூர் தேர்தல் அலுவலர்கள் நேற்று மாலையே பயணப்பட்டனர்.


குறைந்த விலையில் விமானங்களை இயக்கி வரும் ஸ்பைஸ் ஜெட் விமான போக்குவரத்து நிறுவனம், சென்னையிலிருந்து வாரணாசி மற்றும் சீரடி போன்ற புனிதலங்களுக்கும் சுற்றுலாத் தளங்களான போர்ட் ப்ளேர் மற்றும் பாக்தோரா ஆகிய இடங்களுக்கு நேரடியாக விமனாத்தை இயக்கவுள்ளது. 2019 -ம் ஆண்டு ஜனவரி 10 00004000 முதல் விமானங்க இயக்கப்படும். சென்னை- பாக்தோராக்கு இடையே பிப்ரவரி 11 முதல் விமானம் இயக்கப்படும் என்று தெரிவித்துள்ளனர். விமான சேவையானது தினமும் நேரடியாக சென்னை- வாரணாசி, சென்னை- ஷீரடி மற்றும் சென்னை -பாக்தோராவுக்கு இடையே அறிமுகப்படுத்தப்பட்டுள்ளது. Get Breaking news, live coverage, and Latest News from India and around the world on NDTV.com. Catch all the Live TV action on NDTV 24x7 and NDTV India. Like us on Facebook or follow us on Twitter and Instagram for latest news and live news updates.